
Flores Javia permeans odoros — 
Quos ne contereret situs , timebam — 
Lector candide, iam tibi ligavi. 
Versus invenies Fetri Secundi 
Et quos Heinsius atque Nicolai 
Proles composuere neo requires 
Hermannos, Palearios, Gyraldos, 
Bembos Scaligerosve nec Muretos. 
At si grammaticos rearis esse 
Hos artem veterum male aemulantes: 
Tu verum cito senties calorem. 
Flaccum terra tenet diu et Catullum, 
Quorum Musa viget nec interibit. 



LIBER PRIMUS. 



I. 

AD lUVENTUTEM. 

lam comu gravidus praecipitem parat 
Afflatus subitis frigoribus fugam 
Autumnus pater et deciduas sinu 
Frondes excipit arborum. 

Cantant emeritis, Bacchc, laboribus 
Te nunc agricolae, sed male* sobrios 
Ventosae querulo murmure tibiae 
Saltatu subigunt frui. 

Nos anni rediens orbita sub iugum 
Musarum revocat dulce ferentibus, 
Porrectisque monent sidera noctibus, 
Carpamus volucrem diem. 

I mecum, docilis turba, biverticis 
Pamassi rapidis per iuga passibus, 
Expers quo senii nos vocat et rogi 
Consors gloria caelitum. 

Nam me seu comitem seu iuvenes ducem 
Malitis, venio^nec labor aufcret 
Quaerentem tetricae difficili gradu 
Virtutis penetralia. 

ANGELUS POLITIANUS. 
DRAHEIM, Lyra doctomm. 1 

AD VILLAM MEEGILLINAM. 

Rupis o sacrae pelagique custos 
Villa, nympharum domus et propinquae 
Doridos, regum decus una quondam 
Deliciaeque , 

Nunc meis tantum requies Camenis, 
Urbis invisas quoties querelas 
Et parum fidos popularis aurae 
Linquimus aestus. 

Tu mihi solos nemorum recessus 
Das et haerentis per opaca laurus 
Saxa, tu fontes Aganippidumque 
Antra recludis. 

Nam simul tete repeto tuasque 
Sedulus mecum veneror Napaeas: 
CoUe Mergillina tuo repente 
Pegasis unda 

Effluit, de qua chorus ipse Phoebi 
Et chori Phoebus pater atque princeps 
Nititur plures mihi iam canenti 
Ducere rivos. 



II.] LIBER I. 

Ergo tu nobis Helicon et udae 
Phocidos saltus hederisque opacum 
Thespiae rupis nemus et canoro 
M Vertice Pindus. 

)!^ I, puer, blandi comitem laboris 

ojiiiiHt- Affer e prima citharam columna, 

KlaiD Affer et flores, procul omnis a me 

Cura recedat. 

pjjfj, Principis nostri decus atque laudes 

Fama per latas spatiata terras 
Evehat, qua sol oriens cadensque 
Frena retorquet, 

Quaque non notos populos et urbes 
Damnat aetemis Helice pruinis, 
Quaque ferventes cumulos arenae 
Dissipat auster. 

IUe crescentes veneratus annos 
Vatis antiquum referentis ortum 
Stirpis et clarum genus et potentum 
Nomen avorum 

• 

Contulit larga numerosa dextra 
! Dona et ignavae stimulos iuventae 
?j)S Addidit silvas et amica Musis 

Otia praebens. 

! ACTIUS SINCERUS SANNAZARIUS. 

i 

I 

m. 

DE FONTE MEBGILLINES. 

Est inihi rivo vitreus perenni 
Fons arenosum prope litus, unde 
Saepe discedens sibi nauta rores 
Haurit amicos. 

Unicus nostris scatet ille ripis 
Montis immenso sitiente tractu, 
Vitifer, qua Pausilypus vadosum ex- 
currit in aequor. 

Hunc ego vitta redimitus alba 
Flore et aestivis veneror coronis, 
Cum timent amnes et hiulca saevum 
Arva Leonem. 

Antequam festae redeant Kalendae 
Fortis Augusti superantque patri 
Quatuor luces, mihi tempus omni 
Dulcius aevo, 

Bis mihi sanctum, mihi bis vocandum 
Bis celebrandum potiore cultu, 
Duplici voto geminaque semper 
Turis acerra. 



III.] LIBER I. 5 

Namque ab extremo properans eoo 
Hac die primum mihi vagienti 
Phoebus illuxit pariterque dias 
Hausimus auras, 

Hac et insigni peragenda ritu 
Sacra soUemnes veniunt ad aras, 
Nazari unde omnes tituli meaeque 
Nomina gentis, 

Nazari vastas cohibentis undas 
Aequoris saevosque domantis aestus, 
Quidquid et vani truculenta iussit 
Ira Neronis. 

decus caeli, simul et tuorum, 
Rite quem parva veneramur aede, 
Cui frequentandas populis futuris 
Ponimus aras — 

Si mihi primos generis parentes, 
Si mihi lucem pariter dedisti: 
Huc age et fontem tibi dedicatum 
Saepe revise. 

ACTIUS SINCEBUS SANNAZARIUS. 

IV. 

Ingratus est vitandus ut dirum scelus. 

Nil cogitari pestilentius potest, 

Nec esse portentosius quidquam puto. 

Ingratus aut malefacit aut male cogitat 
Sibique tantum parcit, aliis detrahit 
Et odit omnes, qui bonis benefaciunt. 

Ingratus est audacior, quo nequior, 
Et impudens ad omnia scelera trahitur 
Audaxque cuncta semper in peius movet. 

Ingratus est seminarium scelerum oiiinium 
Hinc est avara mens et animus perditus, 
Hinc fastus impotens et ambitus gravis. 

Ingratus hoc unum benefacit, cum perit: 
Nam tellus ipsa foedius nihil creat. 
Portentum id omnium est habendum maximum. 

PETRUS CRINITUS. 

V. 

NAENIA DB OBITU LAUHBNTII MBDICIS 
AD lOANNEM PICUM MIBANDULAM. 

Ecquis perpetuis constituet malis 
Finem ullum, ut valeam reddere me mihi? 
Pridem seposui dulciloquam chelyn 
Et blandos Charitum modos. 

Accedunt miseris funera luctibus 
Nec quicquam superos flectere victimis 
Fas est, ut video: sic placitum lovi, 
Qui nutu regit omnia. 

Heu noster Medices, Italiae decus, 
Pice, interiit: vae misero mihi. 
Lugete, Aonidum qui colitis sacra, 
Et qui pro veteri fide 

Virtutis pretium rite reposcimus. 
Nam quis tam rigido pectore barbarus 
Immanique animo, quin videat statim 
Sublatum columen bonis? 

Hic solus patriam consiLio gravi 
Undantem variis fluctibus extulit 
Nil diram veritus — discite, posteri — 
Regum saevitiem et dolos. 



8 LYBA DOCTORDM • [V. 

Hic se pro pavidis civibus obtulit 
Hostilemque aciem robore pectoris 
Perfringens viridi tempora gramine 
Cinxit, dum sibi non putat 

Parcendum, ut Latio praesidium ferat. 
Heu, heu, quam volucri decipimur bono 
Incassumque pii, ut qui nimio ambitu 
Surdos distrahimus deos. 

At tu maesta novis, patria, lacrimis 
Indulge, nec enim cemere adhuc potes, 
Quantum mox miseris civibus imminet 
Fatorum gravis exitus. 

Disiecta horrisono marmore fulmine 
Templorum et nimium dira tonitrua 
Noh frustra exitium terrificis minis 
Portendunt patriis deis. 

fallax utinam mentiar augur et 
Non vero auspicium carmine proferam. 
Tu, Pice, interea desine conqueri 
Et parce imperio lovis. 

Quodsi non alius mox aderit deus, 
Extinctum Italiae qui separet decus 
Et Phoebum cupiat sedibus Aonum 
Transferre in Latios lares, 



V.] LIBEB I. 9 

Consiste in veteri praesidio tamen 
Virtutum, et quod habes auspiciis tuis 
lam partum, in tacito contineas sinu 
Felix sorte tua satis. 

Nam mitto tot opes ingenii et sacrum 
Fecundi genium pectoris et simul 
Praeclaris animum dotibus arduum, 
Quo certum statues gradum. 

Sed me sub tenerum tempus adhuc velut 
Surgentem viridi robore palmitem 
Caeli saevities invida perculit" 
Deiecitque bonam indolem. 

Sic decussa iacent bracchia viribus 
AUisis, neque posthac animo pari 
Audebo ingenium tollere, nec licet 
Sperare ulterius mihi. 

PETBUS CRINITUS. 

VI. 

Si quis in tantis hominum procellis 
Inter et curas variosque casus 
Gaudet assertor fidei decoram 
Carpere vitam: 

Huius exemplum sequor expeditus 
Et meos vitae melioris annos 
Liber ad certum referam quietem 
Cultor honesti. 

Cautius posthac mihi cymba cursum 
Acta per Syrtes scopulosque duros 
Solvet et nuUos temere insequetur 
Aequoris aestus. 

Profuit saevae rabiem Charybdis 
Atque vesanos adiisse fluctus, 
Gratior tandem foret ut voluptas 
Visere portum. 

Integram fessi melius quietem 
Sentiunt, blandus pluviis relictis 
Redditur paean nitidumque lumen 
Pandit Olympi. 

IUud inprimis superos precamur, 
Vita dum nostrum comitatur aevum, 
In sacris totum ut liceat Camenis 
Ponere tempus. 

PBTKUS CKINITUS. 

vn. 

Nil est, quod ultra sit licitum mihi 
Sperare tandem, nil medicae manus 
Ex imminenti me miserum rogo 
Referre incolumem queunt, 

Et iam meduUis aestuat intimis 
Accensa bilis nec patitur meo 
Unquam dolori finem aliquem dari, 
Sed yexat magis in dies. 

Obducta frontis lumina, per genas 
Delapsa taetra cum macie cutis 
Et destitutae mentis inertia 
Instare exitium monent. 

quantum inanes illecebrae anxia 
Passim virorum pectora distrahunt, 
Quantoque rerum mole peraestuat 
Humani generis lues. 

Quam saepe dixi: Martia principum 
Cantabo gesta et saeva per Ausones 
Gallorum ab altis Alpibus agmina 
Educta in Latios duces. 

At nunc parato funere frigidus 
Per membra sudor labitur et meum 
Flammis cadaver rite puer sacris 
lam componere destinat 

Et Cypri odores turaque mascula 
Inferre lectis ossibus et levi 
Cum rore lymphas spargere, quo sua 
Reddatur cineri quies. 

Ergo sub annos praevirides mihi 
Solvetur atro sanguine spiritus? 
Nil est reluctandum superis, libens 
Quod fata annuerint sequor. 

Non ille cuiquam fiebilis occidit, 
Quem vitae honestas et fidei decor 
Inter sacrarunt numina caelitum 
Expertem gravis ambitus. 

Sed fessa tandem lumina mors tegit. 
Tu me, deorum summe parens, velis 
Vatem beatis sistere sedibus, 
Ut sacros referam choros. 

PETRUS CBINITUS. 

VIII. 

AD PHILrROEN. 

Quid Galliarum nayibus aut equis 
Paret minatus Carolus asperi 
Furore militis tremendo 
Turribus Ausoniis ruinam, 

Rursus quid hostis prospiciat sibi: 
Me nulla tangat cura sub arbuto 
lacentem aquae ad murmur cadentis, 
Dum segetes Corydona flavae 

Durum fatigant. Philiroe, meum 
Si mutuum optas, ut mihi saepius 
Dixisti, amorem, fac corolla 
Purpureo yariata flore 

Amantis udum circumeat caput, 
Quam tu nitenti nexueris manu, 
Mecumque cespite hoc recumbens 
Ad citharam canito suave. 

LUDOVICUS AREOSTUS. 

IX. 

AD DETJM. 

Salve, rerum opifex, salve hominum salus, 
Qui caelum tonitru, qui pelagus cies 
Nutu sedibus imis 

Et mulces tumidum, ut libet. 
Ad te confugio consilio indigens 
Imploroque tuam suppliciter fidem, 
Ut vincam mare, iussu 
Quod curro pavidus tuo. 
En me monstra petunt aequoris horrida 
Noctes atque dies, quo ingluviem expleant: 
En quanto miser aestu, 
Quantis fluctibus obruor. 
Hinc me praecipitem Ira atque Odium rapit, 
Hinc duris agitat me stimulis Amor, 
Hinc caligine septus 
Vanis ducor Honoribus. 
Cum tot res miserum me adsidue nigris 
Involvant tenebris, tu pater omnium 
Nostri nubila cordis 
Sancto flamine discute. 
Tu lucem potis es luce carentibus 
Et fessis requiem reddere mentibus: 
spes certa salutis, 
Me tandem excipias sinu. 

CAMILLUS CAPILUPUS. 

X. 

AD VIRGINEM MATREM, 
QUAB LAURETI COLITUR. 

maris magni dea, cuius astrum 
Imperat ventis ab utroque ponti 
liitore et nautis, ubi vota tendunt 

Vela, refulget: 
Hadriae fluctus humidos ab alma 
Steme Laureti domo, et aura tutum 
Det rati cursum tua, ne procellis 

Obruat auster. 
Nos tibi in portus patrios recepti 
Vota solvemus cumulata donis 
Tureque et cantu fluet omnis ara 

Litore ab omni. 

lOANNES CARGA. 

XI. 

Hei mihi misero, hei mihi, 
Tempus quam cito praeterit, 
Homo quam cito deficit, 
Et mors quam cito criminum 

Poenas exigit omnes! 
Magnam, qui benefecerint, 
Mercedem referunt: ego 
Annis iam gravis et gravis 
Culpa en distrahor omnium 

Per tormenta malorum. 

Nox caecis tenebris premit 
Morbo languida lumina, 
Menti et sensibus incubat 
Quidquid est miserum et grave: 
Vivum es, Carga, cadaver — 

Vivum, nam patulae vigent 
Aures, sed tuba, in ultimum 
Quae te iudicium vocat, 
Quali, pro pietas, sono 
Metus duplicat omnes. 

Ergo tam miser et nocens 
Ad quem confugiam, nisi 
Ad te, rex meus et pater? 
rex, o pater, o deus, 
Tu mei miserere. 

et perfugium et salus 
Humani generis pie 
lesu, te precor, ah precor, 
IUa luce novissima 
Tu mei miserere. 

Tu quem sanguine proprio 
Aetemis redimis malis, 
Pro tua pietate me 
Aeternis recrea bonis 
Et mei miserere. 

lOANNES CARGA. 

xn. 

Spemes puellam plus nive candidam? 
Spernes Lycorae gratiam amaliiilem, 
Claros ocellos et labella haec, 
Quae Paphiam superant Dionen? 

Nectunt catenas bracchia mollia, 
Mittunt faces, heu, lumina fervidas: 
lam iam manus do supplices, iam 
Castra, Cupido, tua et tuum ius 

Sequor lubens. grata protervitas: 
Amat Lycoris me face mutua. 
ter beatum me quaterque 
Nec superum ambrosiae invidentem. 

LILIUS GREGOBIUS GYRAIiDUS. 



xm. 

Nondum perfidiae finis erit tuae, 
crudelis adhuc in mea fata Amor? 
Saevis pectora flammis 
Exures iterum mihi? 

DBAIIEIM, Lyra doctoram. 8 

Ardebam misere, heu, in patria mea 
Formosam Glyceren crinibus aureis 
Auroram superantem 
Et voltu Idaliam deam. 

Postquam haec rapta mihi legibus improbis, 
lam me subtrahere — hoc nam sat erat — mea 
Duris colla decebat 

Longimi fessa iugis tuis. 

En saevis iterum maceror ignibus, 
Rursus bella moves dira, iterum tua 
In me spicula torques, 
lam me torret amor novus. 

Urit me facies pulchra Lycoridis, 
Urit Sithonias ipse sinus nives 
Vincens: sic miser, heu, heu! 
Duris vexor amoribus. 

Quo nos usque tua, saeve puer, face 
Perdes? Num pharetrae est ulla quies tuae? 
An post funera nostra et 
Extinctum cinerem petes? 

LILIUS GBEGOBIUS GYRAIiDUS. 

XIV. 

Venuste agelle tuque pulchra villula, 

Mei parentis optimi 
Olim voluptas et quies gratissima 

Fuistis: at simul senex 
Terras reliquit et beatas caelitum 

Petivit oras, incola 
Vos alter occupavit atque ferreus 

Amabili vestro sinu 
Me lacrimantem eiecit et caris procul 

Abire iussit finibus. 
At nunc, amica rura, vos reddit mihi 

Famesii benignitas. 
lam vos revisam, iam iuvabit arbores 

Manu paterna consitas 
Videre, iam libebit in cubiculo 

MoUes inire somnulos, 
Ubi senex solebat artus languidos 

MoUi fovere lectulo. 
Gaudete fontes rivulique limpidi: 

Heri vetusti filius 
lamiam propinquat vosque dulci fistula 

Mulcebit, illa fistula, 
Quam vestro lolae donat Alcon maximus, 

Ut incluti Famesii 
Laudes canentem Naidum pulcher chorus 

Miretur et Pan capripes. 

MABCUS ANTONIUS FLAMINIUS. 

XV. 

AD STEPHANUM SAULIUM. 

Ne tu beatum dixeris, optime 
Sauli, superbo limine civium 
Qui prodit hinc et hinc caterva 
Nobilium comitante cinctus, 

Non si feracis occupet Africae 
Quidquid praealtis conditur horreis 
Gemmasque lucentes et auri 
Possideat rutilos acervos. 

Nec ille felix, qui valet omnium 
Causas latentes cemere, sidera 
Notare doctus et profundas 
Ingenio penetrare terras. 

Sed tu beatum iure vocaveris, 
Qui mente pura rite deum colit 
Eiusque iussa ducit amplis 
Divitiis pretiosiora. 

Non ille volgi gaudet honoribus, 
Sed carus ipsi numinis est honos, 
Pro quo tuendo non recusat 
Dedecorum genus omne ferre. 

Quin et relictis coetibus urbium 
Mens eius altum transvolat aethera 
Deique summi caelitumque 
CoUoquio fruitur beato. 

Caelestis ergo iam sapientiae 

Plenus periclis altior omnibus 

Quiescit in deo furentum 

Despiciens hominum tumultus. 

Sic praeliantes aequore turgido 
Ventos reducto montis in angulo 
Miratur et gaudet procella 
Terribili procul esse pastor. 

MARCUS ANTONIUS FLAMINIUS. 



XVI. 

AD HIERONYMAM COLUMNAM. 

Hesperus, aetherei longe pulcherrimus x)rbis, 

Inter nitet stellas vagas, 
Et rosa fragrantes flores tulit inter honores, 

Cruore tincta Cypriae: 
At te femineae decus, o Hieronyma, gentis 

Terris dedere caelites. 

PAULUS MANUTIUS. 

xvn. 

Parcius tandem radiis coruscis 
Exseras voltum, nitidis reconde et 
Solibus flammas modo saevientes 
Aethere ab alto. 

Finditur dudum nimio calore 
Sicca terrarum facies renidens 
Et petens imbrem tenuique torpent 
Flumine fontes. 

Namque vesani sitiens Leonis 
Sidus exortum est Procyonque fervens 
Morbidos menses et amica leto 
Tempora praestant. 

Uritur multo calefactus igne 
Aeris tractus, vaga conquierunt 
Flabra ventorum, tacuere surda 
Murmura ponti. 

Arva iam squalent, sitit arbor undas, 
Bacchus exustis coquitur sub uvis, 
Dum tenet nimbos Aquilone clauso 
luppiter atros. 

Quis mihi latos Scythiae rigentis 
Porriget campos? ubi frigus altum 
Torpet et strictis glacies moratur 
Flumina ripis. 

Vel quis algentem nivibusque et auris 
Uvidum Ehenum mihi iam bibendum 
Vel nives Hebri dabit aut gelatas 
Ponet in Alpes? 

Barbaras labens Tanais per oras 
Vix meos aestus, rapidos et ignes 
Atque fiammantem nimium calorem ex- 
stinguere posset. 

Frigidas vel me placidae Camenae 
Ducite hinc grati nemoris sub umbras, 
Quo lyra insultat choreasque ducit 
Pulcher Apollo. 

Hic ego silvis fruiturus altis — 
Deprecor, Musae — date Pegaseis 
Ungulis ruptos latices et ora 
Tingite fonte. 

CONRADUS CELTIS. 

XVIII. 

lam mihi tristis hiems boreasque rigentibus pro- 

cellis 

Incana menta sparserat pruinis, 
Et modo testa mihi glabrescit perditis capillis, 

Squalent ut arbores comis solutis, 
Quas Capricornus atrox et aquarius algido rigore 

Denudat et suo spoliat decore: 
Quae tamen ad vemi reparantur sideris calores, 

Dum cuncta lubricus reducit annus 
SoUicitatque suis stimulis Venus incitata ab astris, 

Ut prole terras impleat renata. 
Ast ubi pigra semel nostris venit artubus senectus 

Et mors supremo nos locat feretro: 
Imperiosa trahit Proserpina sub suum cubile, 

Quod ferreis cum vectibus servavit, 
Et reduci negat ire via nos alligans sopore, 

Quo nullus excitabitur sepultus — 
Sit quamvis Rheni dominus vel Vistulae colonus, 

Istri vel Arctoi sinus tyrannus. 

CONRADUS CELTIS. 

XIX. 

AD GAGUINUM. 

Miror, quae mihi sidera 

Nascenti implacido lumine fulserint, 
Gaguine, meum decus. 

Nam seu iure aliquo nostra negotia 
Ignes aetherei regunt, 

Me primum teneras lumen ad insolens 
Edentem querimonias 

Nec mitis rutilo sidere luppiter 
Adspexit neque prospera 

Arrisit radiis mi Venus aureis. 
Tantum Mercurius celer 

Adfulgens nitidis eminus ignibus 
Adflarat sua munera. 

Sed stella vetuit falcifer invida 
Volcanique minax rubens 

Rivalis calidus cum gelido sene. 
Seu tres terrigenum deae 

Fortunas triplici numine temperant, 
Sum durissima stamina 

Sortitus: volucrem seu potius deam 
Versare omnia credimus, 

Hanc in pemiciem certe ego deierem 
Coniurasse meam miser. 

Felicis mihi nec fata Polycratis 
Nec SuUae precor improbus. 

Arpinas totiens consul iniquius 

Fortunam insimulat suam, 

Quae tot prospera, tot dulcia paululo 
Fermento vitiaverit. 

Ingrate ille quidem rusticus ac foro 
Rerum nescius utier, 

Alternas dominae qui queritur vices. 
Sat felicem ego iudico, 

Qui praesentia lenire potest mala 
Actis prosperius memor 

Ac sperare iterum iam fore, quod fuit. 
At me matris ab ubere 

Fati persequitur tristis et asperi 
Idem ac perpetuus tenor. 

In me crediderim proruit improbi 
Pyxis tota Promethei, 

Et quidquid stabulat triste vel asperum 
Nigri in limine tartari. 

Heu quod simplicibus vatibus invidum 
Numen, quis genius malus, 

Quaeve infesta novem luno sororibus 
Sic nostrum caput impetit? 

fatis genite prosperioribus 
Bis Gaguine meum decus, 

Hunc si tu minime temnis amiculum, 
Non totus fuero miser, 

Nec cedent gravibus pectora casibus. 

DESIDEBIUS EBASMUS. 

XX. 

AD lOANNEM LANGUM. 

lam yer amoenum dotibus aureis 
Informat annum, iam yiridi coma 
Pubesciti».orbis, iam renidet 
Omnis ager meliore cultu. 

Natura rebus spirat et influit 
Vis gratiarum luxuriantium , 
Nativa ridentes Camenas 
Fronde Venus viridi coronat. 

Vides, ut omnis germinet arbutus, 
Decus resumat silva nec areant 
Flores, et arvales puellae 
Serta legant, aviumque dulci 

Percussus a8r murmure consonet, 
Concordid rerum variantium. 
Hinc rivus agnatus susurro 
Auribus Aonidum placenti 

Salutat herbas, hinc virides aquas 
Opacat arbor, parte alia viret 
Gratum vel intonso sedile 
Pieridum et citharae magistro. 

Potes sub istas orbis amabiles 
Latere dotes, semper et anxiis 
Curis potentum litterarum 
Sollicitam cruciare mentem? 

Gaudet remissis Musa laboribus 
Nec semper idem est impetus omnium 
Nec debet esse omnes per artes: 
Grata quies solet esse magnis 

Altema rebus. Lange, decus meum, 
Decus bonorum, desere tristium 
Fomenta curarum labores, 

Si tibi nec grave nec molestum est: 

Descende nobis, hic tibi dulcium 
Sodalium liberrima copia 
Eisusque grati noenu deerunt, 
Tempora ne perikse furtim 

Sero queramur. Non redeunt enim, 
Quaecunque labens abstulit hora, nec 
Nostrae quod abscedit iuventae, 
Restituet venicns senectus. 

HELIUS EOBANUS HESSUS. 

XXI. 

Quisquis aeterno violenta cursu 
Otia exercet requiemque nullam 
Rebus admiscet, nimia necesse est 
Mole gravari. 

Sicut arentes nimio calore 
Solis aestivi iuvat imber agros: 
Saepe tempestiva graves levat re- 
missio curas. 

Ut nec aetemum vigilare quisquam 
Nec potest dormire, sed haec vicissim: 
Sic suos cauta sapiens labores 
Temperat arte. 

Quidquid altema requie carebit, 
Haud diu firmum poterit manere: 
Haec novat vires, parat aegra iusto 
Membra labori. 

Fessus audacem iuvenis palaestram 
Linquit interdum repetitque, rector 
Saepe mntatur mare, nuUa semper 
Navis in alto est. 

Ecce nunc plectro citharam canoro 
Pulsat et raptam queritur puellam, 
Arva nunc magnae spatiosa Troiae 
Lustrat Achilles. 

Nunc bonis caros epulis amicos 
Accipit, nunc merce rogata multa 
Arma detrectat, fera nunc in hostem 
Bella capessit. 

IUe monstrorum domitor potentem 
Fertur interdum posuisse clavam 
Et sub invicto tenuisse mollem 
PoIIice fusum. 

Cautus errantem tenuit phaselum 
Nec fuit semper sapiens Ulixes: 
Solus et semper sapit ille magni 
Conditor orbis. 

Nos decet quandoque vacare curis 
Et parum stultos fieri et remissas 
Ingeni vires recreare et aegri 
Corporis artus. 

Ille magnarum gravis ordo rerum, 
Illa vis caeli superumque virtus 
Res agit nostras hominesque certa 
Lege gubemat.' 

Nemo vim fatis volucrique caelo 
Intulit, quamvis Deus illa nostris 
Temperat motus precibus vetatque 
Perdere terras. 

Nemo praescriptum sibi transsilivit 
Caelitus finem numerumque vitae; 
Quidquid hic infra est ubicumque rerum, 
Pendet ab astris. 

HELIUS EOBANUS HESSUS. 



XXII. 

AD BUBICIUM CORDUM. 

Satis dierum, Corde, fugacium 
Tenore vitae trivimus anxio, 
Dum magnus obliquum pererrat 
Signiferum deus et propinqua 

Salutat orbem luce Diespiter. 
Trivisse metam nunc dubiam satis, 
Nunc tempus est summam peractae 
Beddere cum ratione vitae. 

Si longa rebus tempora ludicris 
Donare iuvit: pauca decet bonis 
Cessisse, ne, dum iussa divum 
Neglegimus sacra, neglegamur. 

HELIUS EOBANUS HESSUS. 

XXIII. 
AD AMICUM. 

Ante Phoebeo cariturus igne est 
Orbis et Lunae gelidos meatus 
Nesciet liquentque tenebricosum 
Sidera caelum, 

Cancer arctabit spatium diei, 
Porriget longas Capricomus horas 
Lucis et noctis breviore meta 
Tempora ducet, 

Puppis ignotas teret unca terras, 
Plaustra volventur liquidas per undas, 
Piscis in silvis, aper in profundo 
Pabula carpent: 

Quam tui possim posuisse cui*am, 
Sive quod sum nunc ero sive manes 
Inter obscuris habitabo regnis 
Pallida forma. 

lOANNES NICOLAUS SECUNDUS. 



XXIV. 

lam ver praeteriit dulce nec ampliua 
Parvi caedem Ityli carmine lugubri 

Plorat Daulias ales 

Alta stans super arbore. 

lam solis radio Cancer inaestuat, 
lam fessus gelidas cum grege languido 

Pastor quaeritat umbras, 

Umbras, frigus amabile, 

Et cuius radios ante cupiverat, 
Vicino nimiimi plurima Cynthio 

Nunc convicia fundit 

Aestus impatiens gravis. 

Sic, sic praetereunt tempora nec majiet 
Quidquam, sic fugiens cuncta rapit dies. 

Sic caelo placet: haec sunt 

Anni iura volubilis. 

At quantum fuerat, quantum erat, obsecro, 
Largiri miserae turbae hominum deos 

Solo vere suavi 

Uti posse perenniter? 

Sic certe Elysiis vivitur in locis, 
Uno perpetuo vere ubi perfruens 

Felix turba piorum 

Non soles capiti graves, 

Non dirae segetem grandinis et nivis, 
Non horret boream nec rabidos notos 

Nec tristes aquilones 

Uno flante favonio. 

lOANNES NICOLAUS SECUNDUS. 
DRAHEIM, Lyra doctorum. 3 

XXV. 

AD BONONIAM, ITALIAE CIVITATEM. 

Musis amica, dedicata Gratiis, 

Flos urbium Bononia, 
Seu culta mayis nuncupari Felsina, 

Utroque pulchra nomine: 
Salve venusta civitas, quam vitreo 

Rhenus pererrat agmine. 
lam quinta lux est, cum beatis moenibus 

Pedem coactus extuli 
Marium meum Glauburgiumque candidum 

Laeva secutus alite. 
Mutinamque vidi et Rhegium et ferocium 

Parmam virorum patriam. 
Ut cervus ampla cum perambulat iuga, 

Dum saevit aestus impotens, 
Suspirat uda rivulis cubilia 

Reconditarum vallium: 
Sic te, misellus heu viator, intimo 

Desideravi pectore — 
Dies amara, nox amarior fuit, 

Nox duri amoris conscia. 
At nunc recurro, spes et o quies mea, 

Fessus meduUis omnibus. 
Testor deorum numen immortalium 

lubarque solis aureum: 

Non laetior carissimam reviserem 

Post lustra quinque patriam. 
Vix cemo turres, incipitque maximo 

Cor exilire gaudio. 
Animus liquescit uberesque lacrimas 

Dulcis Yoluptas exprimit. 
I, sparge flores, i, meas, puer, tege 

MoUi fores amaraco. 
Quid otiosa murmuras vicinia? 

Non scire fas est omnia. 
Salve o venusta ter quaterque Felsina 

Et incolas tuos bea. 

PETRUS LOTICHIUS SECUNDUS. 

XXVI. 

Fontibus Nymphae genus unde sacrum, 
Quae salutares colitis recessus 
Et scatens rivis nemus et calentes 
Sulfure limphas: 

Ecce sescentas voveo coronas 
Pro mei vobis reditu Stibari, 
Ut suos vestris repetat penates 
Sospes ab undis, 

Grande qui rerum columen mearum 
Hic odoratas cithara per herbas 
Dulce me curis iubet expeditum 
Fingere carmen. 

Ipse, qua densas strepit inter abios 
Cynthius, moUi residens in umbra 
Vota persolvam cumulans sacratas 
Floribus aras. 

Nunc maris rorem sat amaracumque 
Et comas thymbrae dare , post- et udas 
Offeram myrtos et Apollinaris 
Germina lauri. 

PETRUS LOTICHIUS SECUNDUS. 

XXVII. 

AD PETRUM LOTICHIUM SECUNDUM. 

Petre, quo primum duce sacra Phoebi 
Et novem vidi latices sororum, 
No8 amor quando sociavit ambos 
Martis in urbe, 

Quem per obstantes aditurus Alpes 
Et maris caecos fueram tumultus: 
Cur tot inter nos iacet et locorum 
Atque viarum? 

Ultimos nam tu procul orbe nostro 
Galliae fines habitas remotae, 
Me fovet felix Tigurum beatos 
Inter alumnos. 

Forte, dum longum furit et cruentum 
Pertinax Bellona quatit flagellum, 
Quaeris, an nostra regione pax an 
Bella morentur. 

Otium nobis bona fata praestant, 
Alma pax et rura Ceres frequentant: 
Praeter hunc nostrum reliquus sed omnis 
Dissidet orbis. 

lam frequens Turcis equitatur Ister, 
Thraciae passim Tolitant sagittae, 
Audit armorum strepitus Vienna, 
Audit equorum. 

Heu scelus nunquam satis ezpiandum: 
Barbaros hostis cumulat triumphos, 
Imperi captas inimicat urbes 
Caesaris ira. 

Quamdiu hostiles abolebit ignes 
Civium sanguis? miser an colonus 
Semper in silyis latitabit altis 
Rure relicto? 

Ergo ubi murus stetit ei senatum 
Civitas vidit dare iura plebi, 
Mox feras antrum nemorale densis 
Occulet umbris, 

Quaeque fecundis operatus arvis 
Bos iugo robustus aratra traxit, 
Surget incultis seges alta spinis 
Sentaque silva? 

Scilicet ne tu patriae ruinam 
Cemeres coram, procul exul erras, 
Qua diem sol occiduus tepentes 
Condit in undas. 

mihi tantum Deus addat orbis, 
Insuper quantum satis est videre 
Ferreos enses galeasque duro 
Vomere versas: 

Ultimus cum te mihi reddat orbis, 
lamque securus maris et viarum, 
Gentium mores memores et urbis 
Ordine visas, 

Quasque sol terras medio profundo 
Adspicit, quas Oceanus remoto 
Summovet ponto tumidisque late 
Distinet undis. 

Hunc diem curru properante Phoebus 
Suscitet: nunquam metuam deinceps 
Debitam fatis meliore cura 
Reddere vitam. 

lOANNES FABRICIUS MONTANUS. 

XXVIII. 

AD BACCHUM, IN VINALIBUS. 

Huc, huc virenti, Bacche pater, Yeni 
Comuta cinctus tempora pampino 
Tecumque germana Aphrodite et 
Coetus ovans tenerorum Amorum, 

Eixae procaces atque hilaris Furor 
Et mixta blandis Simplicitas iocis 
Nec non verecundo decorum 
Virgineus Pudor ore ridens — 

An cum novellum vinitor aureae 
Uvae liquorem pinguiculo e lacu 
Te, Bacche, delibem vocando, 
Sacro aberis tibi destinato? 

Olim Camenae te duce maximum 
Videre Gangen et Satyri leves, 
Thyrsumque victorem subactus 
Sensit Arabs opulens et Indus. 

Qamvis placerent deliciae et chori 
Et nox minutis ebria poculis: 
Tu, bella si quando vocarent, 
Fortis eras tamen impigerque, 

Spectatus armis, cum lovis aetheri 
Ingens Typhoeus iniceret manus 
Pindo Ossan imponens, merenti 
Dulce tibi Euhius unde nomen. 

Tuo incitatae numine Maenades 
Caesim superbum Penthea diflferunt, 
Ultore te saeva bipenni 

Thrax sibi crura secat Lycurgus. 

Te dum laborant fallere Lydii, 
Delphines alto desiliunt salo 
Et transtra mirati et rudentes 
Vite racemifera virere. 

Arcana cistis orgia mysticis 
Portant quotannis Ogypides piae, 
Nilique mensuram tumentis 
Dant Pharii tibi rite, Osiri. 

Torquatae echidnis Bistoniae nurus 
Haemi vagantur per iuga ninguidi 
Aurae sonantes et ferarum 
Semineces epulantur artus. 

Per colla crinis fusus ebumea 
Molli et decoro corpore floridum 
Exomat aetemum fluitque 
Aurea paUa pedes ad imos. 

SALMONIUS MACRINUS. 

XXIX. 

AD BUTYCHUM PONTANUM. 

lam Maii aperta est, Eutyche, ianua, 
Nidos hirundo construit, et redux 
Excita iam vemo tepore 
Dat tenues Philomela cantus. 
MoUi foventur prata favonio, 
Gemmant et herbis versicoloribus 
Luxuque crinitur comarum 
Ac foliis renovatur arbos. 

Dum ver iuventae tu quoque floridae 
Formosus annis in teneris agis , 
Ignara curarum tibique 
Luxurians adolescit aetas: 
Fac, Eutyche, ipso flore renideas 
Morum bonorum, antiquius et nihil 
Virtute praeclara sit unquam 
Ingenii docilisque cultu. 
Aestatis ut cum mox veniet tuae 
Matura messis cumque ' virilitas , 
Cornu refundat larga pleno 
Copia opes placitosque fructus. 
Infructuoso nam tibi si ingruat 
Bruma acris et te frugis inuberem, 
Heu, Parca crudelis recidat: 
In rapidum abicieris ignem. 

SALMONIUS MACRINUS. 

XXX. 

NOVAEO REDUCI. 

Quis claustra taetri carceris abdita, 
Quis vincla tandem rupit aenea, 
Plures quis amissum per annos 
Restituit reducem Novaeum? 

Nam te cavemis luce carentibus 
Vinctum severis excubiis Iber 
Horrens tenebat, ne solutus 
Damna suis metuenda ferres. 

Non tutiori carcere virginem 
Servasse prudens Acrisius pater 
Fertur nec audacem catena 
Pirithoum gravior repressit. 

Sed qui supremo numine temperat 
Orbem, timores risit Ibericos: 
Custode cum iussit remoto 
Claustra patere tibi reclusa. 

Sic liberatum nunc precibus piae 
Gentis Novaeum reddit amabilem, 
Uxoris et carum redonat 
Fletibus egregiae maritum. 

Qui magna ferret commoda patriae, 
Qui damna pulsis adderet hostibus 
Dicenda, bellorum peritus 
Milite seu duce vellet uti, 

Qui sceptra princeps Gallica sustinet. 
Fecunda culpae saecula nobiles 
Odere veros atque honore 
Non merito decorant inertes. 

Te cura Christi provida recreet 
Reddens solutis compedibus, nova 
Virtuteque auctum nunc amatis 
Auxilium gregibus futurum, 

Ardens recentis quos rabies lupi 
Terret paventes, cum stabulis malum, 
Quae dissipatos nunc receptant, 
Saevior exitium minatur. 

Tu, qui potenti numine supplices 
Iniusta rumpens vincula liberas, 
Serva benignus restitutum, 
Poscimus, incolumem Novaeum. 

lOANNES lACOMOTIUS. 

XXXI. 

AD P. FRANCISCUM BENTIUM. 

Benti, nihil me, sicut antea, iuvat 

Pervigili studio nil profutura quaerere, 
Nec quas per urbes cautus exciso Ilio 

Saxa Ithacae repetens Laertis errarit puer, 
Nec quot Ithacenses pharnlacis Circe potens 

Voltu hominum posito grunnire porcos iusserit. 
Curae magis mi est, lustra iam decem miser 

Qualibus in vitiis defixus ipse erraverim: 
Cum me Dei vix iam manente imagine 

Mortifera induerat foedam voluptas in suem. 
Quis me sequetur fructus, ubi pemovero, 

Quot mala Graiugenis Achillis ira invexerit — 
Si nesciam vesanus, in quae me mala 

Praecipitem ira Dei, nisi resipiscam, actura sit? 
Hei mi laboris, heu dierum ac noctium, 

Quas memini in studiis me talibus consumere 
Male metuentem, ne quis usquam aequalium 

Certius ac melius plures teneret fabulas. 
Et tamen ab aequis non gravate improvida 

ludicibus veniam fortassis aetas impetret. 
Sed nunc columbis concolor cum sim caput 

Et mihi sarcinulas brevi legendas sentiam: 

Nisi meliora mente tota cogitem, 

Bis puerum merito, Francisce, me vocaveris. 
Beatus ille, quem iuventae in limine 

Abstrahit a vitiis ipse et sibi adstringit Deus. 
Nec tamen habendus ille in infelicibus, 

Ad meliora Deo vocante qui venit senex, 
Verum estpoetae nobilis verbum vetus: 

Si bene quid facias, sero licet -^ prodest tamen. 
Communi uterque gratias agat patri, 

Sors tibi prima data est, mihi secunda contigit. 

MARCUS ANTONIUS MURETUS. 

AD MARCUM ANTONIUM MURETUM. 

Murete, me nunc sicut antea iuvat, 

Quae mihi quaeque aliis das profutura carmina 
Expressa Sancti Spiritus molimine, 

His avidis oculis et tale quaeritantibus 
Et lectitare et lectitando ediscere. 

Labitur inde mihi furtim humor udas in genas 
Palam arguens quae pectus intrant gaudia, 

Pectoris exigui maiora claustris gaudia, 
Conversa studio quando utriusque refricas. 

Grata utriusque Deo et mortalibus conversio. 
Nam uterque nigro noctis e silentio 

Coepimus adspicere Christi benigna lumina. 

Uterque noctis tuin relictis artibus 

Depositis tenebris et arma lucis induit. 
De te sed ipse multa deploras modis 

Flebilibus lacrimans et ad gemendum me vocas. 
Eheu dolor, quid vobius antiquum novas? 

lam memini miser, heu, quod poenitet, piget, 

pudet, 
Cum vilis ancillae expavescens voculas 

Immemor officii Christum negavi saepius. 
Gallo at canente cum me amico lumine 

Intuitus Deus est: prior mihi tunc mens redlt. 
Ad me ipse tandem triste post tempus redi 

Exiliensque foras laxavi habenas fletui. 
Abstersit inde lacrimas Christus meas 

Speque data veniae perduxit in gregem suum. 
Eduxit idem, quod fateris, improbae 

Servitio dominae et vindicavit te sibi. 
Quid restat ergo? hortetur alter alterum: 

Nunc si aliquis gravior fortasse se offeret labor, 
Feramus hunc, Murete, mente qua decet 

Atque ducem Dominum forti sequamur pectore. 
Quodsi una utrumque ad vineam hora non vocat, 

Unus utrique tamen promittitur denarius. 

FRANCISOUS BENTIUS. 

xxxni. 

lucundioris dic age naeniae 
Regina gratum Calliope melos 
Ductura cessatum malignos 
Ad citharae strepitum dolores, 

Qui me Prometheae alitis in modum 
Novis fatigant usque molestiis, 
Qui nec dies nobis nec atras 
Ire ferunt placide tenebras. 

Obduro ritu cautis atrox tamen, 
Quae vorticoso tunditur Hadria: 
Obduro, nec mentem sinistris 
Sustineo dare terga rebus. 

Frustra: recenti nam trepidat metu 
Haeretque vitae nescia mens suae. 
Hei parce devotum marito 
Vellere, Persephone, capillum, 

Fatisque raptas, diva, refer colos. 
Non praedo, non sum caede nocens ego, 
Non vincar inquisisse praecox 
Ante diem patrios in annos 

Heres, profanae non Cereris sacrum 
Volgasse plebi, sacrilegam aut manum 
Incestus admovisse templis, 
Non dominos violasse fasces: 

Et pube leves pingor adhuc genas 
Lustris peractis vix bene quattuor. 
Fraudare quid primo racemum 
Flore iuvat titulumque mortis 

Habere crudae? Parce, precor, precor, 
Triforme numen: sit satis impetum 
Ursisse et in caput merentis 
Tale nihil retudisse teli 

Tonantis ictus. Atque utinam pavens 
Nequiquam inani soUiciter metu: 
lam paene bis quinos sed aeger 
Ordine Luciferos peregi. 

At tu recentis dulce periculi 
Levamen aegro Calliope mihi, 
Duc eia cessatum malignos 
Ad citharae strepitum dolores. 

lANTJS DOUZA. 



PRAHEIM, Lyra doctornm. 



50 LYBA DOCTOEUM [XXXIY. 



XXXIV. 

IUe est par superis deis 
Et mortalibus altior, 
Qui fati ambiguum diem 
Non optat levis aut timet, 

Quem non ambitio impotens, 
Non spes solLicitat lucri, 
Quem non concutiunt metu 
Regum praecipites minae, 
Non telum implacidi lovis: 

Uno sed stabilis loco 
Volgi ridet inania, 
Securoque oritur dies 
Securo cadit et dies. 

Vitam si liceat mihi 
Formare arbitriis meis, 
Non fasces cupiam aut opes, 
Non clarus niveis equis 
Captiva agmina traxerim: 

In solis habitem locis, 
Hortos possideam atque agros 
IlUc ad strepitus aquae 
Musarum studiis fruar. 

Sic cum fata mihi ultima 
Peraerit Lachesis mea: 
Non ulli gravis aut malus, 
Qualis Langius hic meus, 
Tranquillus morior senex. 

lUSTUS LIPSIUS. 



XXXV. 

AD BONAM VALETUDINEif. 

diva, dites quae regis insulas, 
Praesens salubri temperie genus 
Curare nostrum spemque praesens 
Ludere praecipitem Charontis: 

Te veste molli umbrata genas vocat 
Ferox iuventus, te senii unicum 
Levamen aegri, quos senecta 
Vi tacita attenuavit aetas. 

Te cunctae amicant soUicitae sibi 
Suisque gentes, quaque oriens diem 
IUustrat orbis, quaque pronus 
Mergitur Hesperium sub aequor, 

Formidolosa ne lue tabeat 
Mortale saeclum, neu populos frequens 
Emissus Orco lictor Orci 
Vastet atrox spolietque luce. 

4* 



/ 



52 LYKA DOCTOEUM [XXXV. 

Te mater ambit laeta Lubentia 
Chorosque Cantusque et Charites manu 
Ductans amica, nec Voluptas 

Candida abest validumque Robur. 

Te Liber et stirps Uraniae aureus 
Sectatur Hymen nec latus abnegat, 
Quocumque sub caelo caducam 
lapeti subolem ahna visis. 

At Tussis impura, at mala Febrium 
Cohors facessit, diffugiunt pede 
Tremente Morbi Morsque fundo 
Exulat interiore Averni. 

Serva cubantem Lipsium et ultimam 
Extende metam, neu patere abditae 
Antiquitatis occupatum 
In studio ante diem fuisse. 

Heu impiorum et nequitiae pudet 
Avumque. Quid non barbara polluit 
Aetas? Quid intactum nepotes 
Vidimus? Unde stilum magister 

Inscitia eflfrons continuit? Cui 
Pepercit auctori? Hoc utinam caput 
Orbi supersit: ille priscis 
Restituet decus omne Musis. 

lANUS LERNUTIUS. 

XXXVI. 

AD AMOBEM. 

Amorem ocellis flammeolis herae 
Vidi insidentem, credite posteri, 
Fratresque circum ludibundos 
Cum pharetra volitare et arcu. 

Eheu pavore cor trepido salit 
Mensque icta amoris numine devium 
Lymphatur: eheu parce telis, 
Parce gravi, puer acer, igne. 

Fas inquieta sit mihi gaudia 
Curasque dulces cuspidis et tuae 
Votiva volnera atque amicum 
Arte lyrae celebrare amarum, 

Fas et parentis regna Amathusidos 
Porrecta late dicere partaque 
Tropaea de Titane et astus 
Mulciberis male pertinaces. 

Tu vim leonum, tu tigridum domas 
Ceteque et uros perque acies truci 
Dextra Gradivum fulminantem 

Mitem animis placidumque reddis. 

Tu post Gigantum temgenam manum 
Fusam, fugatam tela Diespitri 
Irata tollis, tu relicta 

Coniuge sidereisque regnis 

Quandoque tauro dissimilem sui 
Abdis vel auro: iam gelidis cycnum 
Uris sub undis, iam salacem 
Destruis in Satyrum aut in hircum. 

Te bruta tellus, te maris aequora 
Caelumque et invisi horrida tartari 
Sedes veretur, te veretur 
Ipse Hecate patruusque Pluto. 

lANUS LEKNUTIUS. 



XXXVII. 

ODE IN NATALEM. 

Natalis aurae conscia me dies 
Et tot reductis orbibus in caput 
lussere soles dedicatas 

Ferre preces animumque caelo. 

Ter ergo septem lubrica circulos 
Evolvit aetas? quae steriles fuga 
Protrusit annos? nos inertis 
Tempora non reditura vitae 

Amissa sero quaerimus: interim 
Versatur aether, nec citior iugis 
Deiectus Alpinis Batavos 
Irruit et mare belluosum 

Tot gentium per nomina, cum niyes 
Dimisit horror, Mauritiis nitens 
Rhenus trophaeis, quam fugaces 
Astra dies tenebrasque mutant. 

Tenebit horas, dum licet, et sequi 
Parcet querelis, qui sapientior 
Fatigat ardentem iuventam 
Consiliis et adhuc negantes 

Inyadit annos. Da yeniam, parens 
Aeterne, munus si periit tuum: 
Tu ferre caelestem dedisti 
Effigiem neque de pudendo 

Nasci parentum sanguine, sed quibus 
Avita virtus notaque gloria — 
Utcumque praesentem fatemur 
Posteritas meruisse culpam. 

Quin et valentem corpus et indolis 
Cepit beatum non famulans humus, 
Quem sacra libertas quietum 
Pasceret et patrio vocaret 

Sincera cultu relligio. Sed heu 
Contaminati incuria saeculi 
Aetema corruptrix gravique 
Segnities onerata luxu 

Mersere rectum. Tu semel excita 
Cordis vetemum, tu iuvenilibus 
Exsolve delictis prioris 
Flagitii bene paenitentem. 

Scis quo redemptum iure piaverit 
Insons magistri poena. Precor, precor, 
Da luce natali novatam 
In melius properare vitam, 

Ut mens superbi conscia gaudii 
Immota remm non paveat vices, 
Seu poscor in leges et acri 
lura foro populique rebus 

Partire curas, seu melius fuit 
Mandare seris acta nepotibus 
Atque interim grates sonanti 
Dulce lyra tenuare carmen. 

HUGO GROTIUS. 

xxxvni. 

IN OBITUM INFANTIS CUIUSDAM. 

Dum nos misellos undequaque strenua 

Exercet hic inertia 
Stantes euntes navigantes iugiter, 

Qua se Diespiter negat 
Rursumque surgit, dum nefandas patriae 

Manus lavamus sanguine 
Ob haec caduca vana noxia et nihil 

Plane e polo trahentia; 
Mors Christianis semper accepta omnibus, 

Beate, te rapuit, puer, 
Sub orsa vitae patris e complexibus 

Et caelitum adduxit patri. 
filium te plus quam amabilem, patres 

Quem sic amaverunt duo, 
Ut alter hinc te tam reposceret cito 

Et alter aegre redderet. 

MAETINUS OPITIUS. 



68 LYKA. DOCTOBDM [XXXIX. 



XXXIX. 

IN OBITUM CELSISSIMAE PRINCIPIS LIGNICENSIS. 

clara divae stella Silesiae, 
Heroa coniux, impete quo tibi 
Nil tale quidquam cogitanti 
E mediis properante fato 

Aufertur ulnis, dum superest catae 
Fervor iuventae nec roseus fugit 
Candor genarum? lure maestis 
Numina sollicitas querelis 

Demptasque luges delicias memor 
Harum sodalis, quas thalami trahit 
Dulcedo, rerum: sed protervus 
Cuncta feret per inane Corus, 

lus quippe leti sanctaque vis deum 
Quemquam reverti post obitum vetant 
Ad nos in has orbis minantes 
Interitum putridi ruinas. 

Nobis terenda est haec quoque semita: 
lusto sorores stamina pollice 
Cum fluxa deducunt, virili 
Interea tolerare sortis 



XL.] LIBER I. 69 

Multum frementis tela animo decet, 
Certos nec isto nos stabiles solo 
Durare semper nec perenni 
Compositos recubare terra. 

MARTINUS OPITIUS. 



XL. 

DE AGRO NEAPOLITANO. 

Quis me liquentum caerula nubium 
Eaptim secantem quisve deum notos 
Nimbosque tranantem aestuosos 
Sistat agens laribus patemis? 

laeta apricae prata Bataviae, 
Rheni ad undas graminei tori, 
mite Lugdunum, o relictae 
Certus amor validusque terrae, 

Ut cor peruris! vos, comitum manus, 
Heu, candidorum turba sodalium, 
Quiscum serenos saepe soles 
Aoniae fidis illecebra 

Duxi beatus! Nunc videt exulem 
Campana Tusco Doris ab alveo 
Myrteta lustrantem otiosae 
Parthenopes et odora Tempe, 

Sive hinc Pelasgae rura Dicarchidos 
Seu, quo sepultus Tros tubicen, iugum 
Litusque praetextum Lucrino et 
Sulfureis geniale Baiis 

Calcare lassor, seu sterilem hinc locum 
Fumisque et atro vortice torridum 
Phlegranque damnatam per aevum 
Fuhnineos glomerare nimbos, 

Qua trux trisulcum missile luppiter 
Adflati adactum visceribus soli 
Contorsit in fractos gigantas, 
Terrificae monumenta pugnae — 

Sive hinc paludem specto Acherusiam, 
Cunctis natandae vestibulum Stygis, 
Bipasque sub terram meantis 
Nunc avibus placidas Averni. 

Hinc culta laccho quid memorem iuga, 
Quid Phoebo amatam fatidico specum 
Foetasque responsis latebras, 
Euboicae penetrale vatis? 

Sedem hinc nefandi quid Tiberl canam? 
Quid fixam in altis Inarimen vadis, 
Cui membra suppostus Typho8us, 
Quid tumulum Procyten MimantisV 



— • 

Vidi et perustis horriferum iugis 
Late Vesevum nuper amabilis 
Hinc terga vestitum Lyaei 
Germine, Palladia hinc oliva, 

Cum volvit igneos asper anhelitus 
Telluris alto Mulciber e sinu, 
Ruptique concussis cavemis 
Culmina dissiluere montis. 

Obsessus aether sulfurei globo 
Nimbi intonare: hinc saxaque cemeres 
Undamque flammamque ac vaporem 
Aerias super ire turres. 

Mors hic per agros, hic lacrymae et fuga, 
lamque hausta dirae cuncta voraginis 
Occursu: at Oenotras per urbes 
Attonitae emicuere matres. 

Experte stagnis, quid tumidum secas, 
Heinsi, profundum? ne temerarius, 
Ne crede rupturis procellis 
Invalidae tabulas phaseli. 

Dircaea non te Cecropio patri 
Enixa mater, non tulit entheis 
Boeotus Ismenos fluentis 
Icariae intrepidum ruinae. 

Dum cursu arantes invia siderum 
Non aemulando persequitur deas, 
Deiectus ex aethra Pyreneus. 
Tutus humi leviorque lapsus. 

Quin plectra tentas ad Batavos redux 
Olim penates: non ego cognitis 
Maiora de magnis locutus, 
Non dubii metuendus oris. 

quae relicto gaudia tum patri, 
gratulatis quanta sodalibus! 
Huc adde Bhenani hauriendos 
Pro reditu cyathos Lyaei. 

NICOLAUS HEINSIUS. 



XLT. 

THERMAE HIRSCHBERGENSES. 

fons Hygeae sospitis arbiter 
Praesens calentis vi laticis graves 
Sanare morbos spemque torvi 
Ludere praecipitem Charontis, 

Te purpuranti picta colit rosa 
Malas iuventus, te calido expetit 
Voto senectus, aegntudo 

Quae vetulo est fragili perennis. 

Te pauper optat eoUicita prece, 
Te dives ambit, cum podagrae improbus 
Vexat dolor fixum grabato, 
Atque tuos inhiat liquores, 

Formidolosa ne lue concidat 
Mortale corpus neu subito hoc Styge 
Emissus atra lictor Orci 

Sternat atrox spolietque vita. 

Te visit ultro blanda Lubentia 
Festos amores et Charites manu 
Ductans amica nec Yoluptas 
Dulcis abest Geniusque laetus. 

Sed dirus hydrops acris et ischias 
TuBsisque cedit, diffugiunt pede 
Nutante febres, morsque nigra 
Teque tuosque timet recessus. 

Salve salutis tutor amabilis, 
Salve medelae Paeoniae tenax, 
Quam sulfur ardens nutrit intus 
Ignifluis atomis redundans. 

O funde lymphas e calido sinu 
Semper salubres, semper Hyge tuis 
Praesit scatebris, dum propinquus 
Arva fluet per aprica Zacus. 

lOAlOJES FBCHNEBUS. 

XLH. 

AD lOVEM. 

lam coloratis reduces ab Indis 
Post tot exhaustos pelagi labores 
Vertimus proram tumido daturi 
Lintea ponto. 

luppiter — nam te duce tot repostas 
Vidimus gentes, tua nos imago, 
Puppe quae tutela sedet suprema, 
Duxit euntes — 

luppiter, ventos, bone, da faventes, 
Da, pater, ventos facilemque cursum, 
Nosque nec tristis vetet ire Nereus 
Foedave caelo 

Missa tempestas. Satis o, procellae, 
Huc et huc quassas agitastis alnos, 
Cum ferox in nos furiaret atrum 
Aeolus aequor. 

Sic, simul dulcis patriae relictos 
Pressero portus, tibi, sospitator 
luppiter, curvo feriam nitentem in 
Litore taurum. 

Addam et inBigni memores camena 
Gratias, si quid meditabor olim, 
Aure quod dignum fuerit Latina 
Et love dextro. 

lANUS BROUKHUSIUS 

in nave, cui nomen 

luppiter. 



XLIII. 

IN VINDEMIAM ANNI MDCLXXVI. 

lam sinu pinguis sua dona pleno 
Fudit autumnus, tenerique sucum 
Palmitis pressans nova condit acer 
Musta colonus. 

lam fluunt largis pretiosa rivis 
Vina, iam laetum lacus haurit imbrem, 
Unde distendant operosa totas 
Dolia cellas. 

Largus apricos amicire colles, 
Bacche, lascivis virides corymbis 
Sume, quos pubes tibi vovit omnis 
Rustica ludos. 

Te venenatum meditatus ictum 
Palmiti placet caper inquilino, 
Tingit en cultros verubusque stridunt 
Exta colurnis. 

DBABEIM, Ljrra doctornni. 6 

Te vocat festis operatus aris 
Vinitor multo petulans cacliiimo, 
Plaudit incompto tibi feriatus 
Carmine pagus, 

Mollibus circum spatiosa gaudet 
Pinus oscillis, madidus recenti 
Rusticus musto sibi certat unctos 
Ire per utres, 

Ridet argutae ioca nuda turbae et 
Simplices lusus, hyalo virentem 
Explicans peplum viridique honestus 
Crine Mosella. 

IUe te prono veneratur amne, 
Levis o Nyseu, sua ne Falemae 
Uva decedat neque Formianae 
Pampinus umbrae, 

Neve nascentes populet racemos 
Saeva tempestas violensve gemmas 
Verberet grando nimiove Titan 
Ardeat aestu. 

Tu, pater, magno moderare caelo 
Alteram in messem meliore semper 
Sorte pubescat generosa largo 
Vinea foetu. 

lANUS BROUKHUSIUS. 

XLIV. 

CHEISTIANO GOTTLOB EINEKTO 

civitatlB LipsieiiBis constili 

die 2. mart. a. 1821. memoriam semiaaecularem adepti iur. utr. 

doctoratus celebranti I. A. O. Gehler et I. C. Sickel. 

Quae cuique Clotho stamina neverit, 
Prudens profunda nocte tegit deus 
Caecique gens terrena vitae 
Ambiguis fluitamus undis. 

Hic vix in oras luminis editus 
Migravit umbras visere pallidas, 
lUum viros inter decorae 
Muneribus validum iuventae, 

Seu magna versat mente negotia 
Sollers agendi et civibus utilis, 
Seu Martiis fortem sub armis 
Vis tetigit necopina fati. 

Paucis vocantem fine sub ultimo 
Metam senectae tangere contigit 
Ac teste longaevi laboris 
Fronde sacra viridis coronae 

Cingi merentem canitiem et caput 
Multis amatum: quos populus favens 
Carique circumstant amici et 
Macte iterumque iterumque clamant. 

Talem ante multos, o bone, te, senex, 
Monstrat Tideri, quae micat aethere 
Lux a tuis orsis honorum 
Lustra decem revoluta claudens. 

Fausto dierum en, accipe, dediti 
Donare cordis quod pietas potest, 
Neu vota tu neu sperne grates 
Tempore promeritas ab illo, 

Cum te forensem quae ratio virum 
Formaret et qui iudiciis modus 
Esset regundis, explicantem 
Aure sumus cupida secuti. 

Tu nos patemo consilio gravis 
Auctor regebas, tu tua comiter 
Sub tecta ducebas benignis 
Alloquiis placidoque voltu. 

Idem repertus pectoris integri 
Collega fastus atque superbiam 
Arces neque in duros rigescis 
Fascibus imperiove mores. 

Ergo precamur: munere caelitum 
Laetus fruare et primitias tuae 
Laudis recentantes sereno 
Adspicias oculo sodales, 

Felix iuventae principiis, magis 
Felix senectae limine, cui datum 
Videre gratantes amicos 
Dimidio fugiente saecli 

Patresque civesque atque tuum genus 
Natosque multi nominis et nurus 
Palmisque captantes tenellis 
Oscula dulcis avi nepotes. 

GODOFBEDUS HERMANNUS. 

XLV. 

AUGUSTUM MEINEKEUM 

decedentem ex Gynmasii Eegii loachimici praesidio 

valere iubent collegae. 

Berol. a. 1867. 

Ergone vatis sic nimium pias 
Rupit feroci Parca manu preces, 
Magnumque in annum quas parabam, 
Praeripuit capiti corollas? 

Ceu vota verno luxuriantia 
Comante ramo subruit arboris 
Noctuma nudatum relinquens 
Vis boreae sine veste truncum. 

Cedes tuorum nunc socio lare: 
Non, crede, cedes pectoribus, licet 
Deserta Suevus mox fluentis 
Moenia flebilibus queratur. 

Haerebis omni, quidquid erit, loco, 
Seu regiae rex magnanimus scholae 
Mavis vocari sive lenis 
Imperii pater atque custos 

Seu tu Minervae pervigil in sacris 
Praesul potenti divitis ingeni 
• Vena vel oblectans catbedram 
Floridus eloquii magister. 

Ne, Musa, tantae laudis adoream 
Tempta: yolatus Icarios fuge et 
Herois enisi sub astra 

Suspicias humilis meatum: 

Vel, quod potes, fac carmine lugubri 
Erepta nobis grande decus fleas 
Fulcrumque rebus, quo steterunt 
Nixa salus speciesque digna. 

Qui nunc lacerti quassa tot asperis 
Fato ruinis moenia fulcient 
Casura iamiam, ni yalebunt 
Herculei retinere nisus? 

Cui non ab uno debilis ordine 
Clayo reyolso nayis erit latus 
Datura rectori noyatum 

Per yada, per scopulos yehendum? 

Aut quis propinat larga medullitus 
Imbuta dulci flumina nectare, 
Dum yel Sophoclei cothumi 
Plena deo reserat sacella, 

Vel Bandusini fontis amabiles 
Mille adfluentes deliciis aquas 
Enarrat et iunctas decentum 
Cum Satyris Charitum choreas? 

At clariores Bandusiae vitro, 
At suaviores quam Charitum chori 
Ipsius ex imis fluebant 
Pectoribus sine faece sensus 

Et plena pandens carbasa veritas 
Victrix, aperti seu libuit maris 
Tractare curas subve portu 
Adloquio recreare nautas. 

Quo, Musa, pergis? saevior ingruens 
Doloris aestus vela retro dare, 
Praesensque quod deposcit hora, 
Ferre iubet pia vota divis. 

I, quem parentem, quem colimus deum, 
Vir laude maior, quem sibi vindicat 
Aevis futuris consecratum 
Gloria per populos revecta; 

I, grande nostrae praesidium scholae, 
Quae suscitatos ungula equi tui 
Miratur amnes, quos bibisse 
Mille iuvat memores alumnos; 

I, quo deorum praemia te vocant: 
Tranquilla carpas Palladis in sinu 
Repensa longo pro labore 
Otia cum superis beata. 

Quae tot per aimoB indocilis mori 
Accensa Phoebo flamma litaverat, 
Extincta, cum adflabit supremo 
Leniter ipse deus, quiescat. 

MAURICIUS SBYFFERTU8. 



XLVI. 

AD COMMILITONES MARBURGENSES. 

CoUes amoenos nonne academicam 
Vallem videtis cingere nobilis 
Instar coronae? Suavitatem 
Multiplicis studii figurant. 

Nolite longum quaerere. Fulgidae 
Vos litterarum divitiae undique 
Laete salutant: ^apprehendas , 
Et quod habere cupis, tenebis.' 

Quocunque gressus dirigitis, novae 
Fontes profundos en sapientiae 
Vobis apertos. Hic videre est, 
Quid ferat in gremio universa 

TeUus, quid altus contineat polus, 
Antiqua mundi saecula quid velint, 
Quid nostra poscant, nationes 
Quae monumenta suae crearint 

Vitae sequentem progeniem ad bonum 
Ductura, quod ius condiderint sacrum, 
Quo gentium totum per orbem 
Sint animae fuerintque nexu — 

Quamvis acerbe dissideant — tamen 
Miro ligatae, quem viridaria 
Linguae repandunt publicaeque 
Nos sophiae docet ars profunda. 

Quis cuncta fando praedicet? Omnium 
Vobis abundans congeries micat, 
Supraque gentes ex eoo 
Litore conspicitur salutis 

Lux exoriri. Flumina cemitis 
Augusta vobis volvere limpidae 
Fluctus aquae. Nunc est bibendum, 
Nunc positis genibus per altos 

Haustus petenda est unica veritas. — 
Quid? stas? inertem quae dubitatio 
Seducit? an maiora censes 
Sensibus illa tuis tuaque 

Virtute? Nunquam lumina forsitan 
Vertisti ad istud luciferum vigil 
Sidus, diei spem futuri? 
Nocte malueris opaca 

Curvas plaieas cum sociis sequi 
Gressu vacillans? Prospice, ne yagum 
Te caeUtus labens Orion 
Confodiat gladio furente. 

ERNESTUS RANKIUS. 



XLVII. 

AD LEOPOLDUM FRATREM. 

frater, alto quem reverentiae 
Sensu atque amoris prosequor intimo 
Ardore, me ad chordas canentem 
Aure libente precor sequaris. 

Num Serbiani nos generis sumus? 
Num forte prisco tempore de locis 
TribalUcis buc immigrarunt 
Nostri abavi, propria reUcta 

Af^nitate in Kragujebatico 
Saltu? an paternae pars animosior 
Gentis Thuringam respuendo 
Bellogradum petiit superbum, 

Germana pjroles? ut simul hic, simul 
IlUs remotis in regionibus 

Nostrae domus electa membra 
Res agerent? Savus ac Morava 

Grataeque valles montis Omoljici 
Et Jastrebati culminis, Haemicae 
Silvae propinqui, Bankiani 
Nominis indigenum sonorem 

Novere, priscis quae populus canit 
Innexum amica carminibus lyra. 
Quid? divitem heroem perenni 
Rankiaden celebrant honore, 

Virtute clarum munificumque, quem 
luxta stupendae vestibulum domus, 
SodaHum ut largam benigno 
Hospitio exciperet catervam, 

Plantasse dicunt magnificam arborem 
Argenteam ex radice, sed auream 
Bamis, coruscas margaiitas 
Pro foKis, rubeisque alentem 

Pro fructibus miranda coralia! 
Sicut columbae consitum agrum petunt, 
Sic sponte convivae huc volantes 
Regificis dapibus fruuntur, 

lustisque promptmn laudibus hospitem 
Caelorum ad auras fortiter evehunt. 
Dilecte frater, num licebit 
Huic citharae propriora nobis, 

Germana, cantu pandere? Salveas 
Plantator alter frugiferae arboris, 
Insignioris convocator 

Symposii, meliorque gazae 

Partitor! Illi Serbiaco sua 
Sit laus viro. Nos plura requirimus, 
Quam nectaris vim, quam ciborum 
Congeriem. Ambrosia repletas 

Lances dedisti et das cupientibus. 
Quae Veritatis fontibus assidens 
Fausta manu hausisti, refasa 
In pateras nitidas, quibus non 

Sunt pulchriores uUibi, porrigis 
Nobis et orbi. Quem tibi comparem 
Mensae frequentatae decore 
Et pretio dapis apparatae? 

Te, cui beato iam viget altera 
Colentium aetas, ut videat tuum 
Voltum sequens, caeli creator 
Firmet et obtegat et coronet. 

ERNESTUS RANKIUS. 



LIBER ALTER. 



L 

AD GERMANOS. 

Sint alii, medicma quibus sit cura perennis 

Et doceant aphorisma^fideles. 
Sint, qui iura ferant et pulchris legibus urbes 

Reges cum ducibusque gubement, 
Inter quos fueras primus, Heimburge Georgi, 

Cognato mihi sanguine iunctus. 
Sint, qui sacra deum doceant populumque ferocem 

Per patriam nostram erudientes. 
Sint alii variis referentes cultibus artes 

Quae corpus decorent animumque. 
Unica cura mihi Latias inferre Camenas 

Et Grais fidibus resonantes. 
Quo si non placeam yivus, post fata tamen me 

Indefunctus honor manet aevo. 

CONRADUS CELTIS. 

II. 

Quid tantis strepitat Graecia laudibus 
Invenisse suis ingeniis canens, 
Qua natura potens lege coerceat 
Caeli fulgida sidera? 

Non est inferior, credite, Daedalo, 
Aut qui Cecropias protulerat notas, 
Ex Moguntiacis civibus editus 
Nostri gloria nominis: 

Qui sculpsit solidas aere citus notas 
Et versis docuit scribere litteris, 
Quo nasci utilius non poterat magis 
Cunctis, credite, saeculis. 

lam tandem Italici non poterunt viri 
Germanos stoHda carpere inertia, 
Cum nostris videant crescere ab artibus 
Edmae saecula litteris. 

Quae tandem Aemilio gratia Maximo 
Solvenda est? genitus qui patre Caesare, 
Sub quorum imperio crevit et extitit 
Nostris ingenium viris. 

CONBADUS CELTIS. 

m. 

AD FRrDEBICUM IMPERATOREM, 
cum filiuin imperio Bufficeret. 

Phoebe Rhiphaeos aditure montes 
Adferens noctem brevioris umbrae 
Lenta sub caelo rigido reformans 
Gramina pratis, 

Taurus aestivo propior Coluro 
Nascitur tecum referens tepores, 
Pleiades sentit pluvias resolvi 
Lampade Phoebi. 

Hinc caput voltum rigidus novatum 
Mundus, et plaustrum sinuans utrumque 
Anguis algorem positurus alto 
Sole calescit. 

Terra profuso tepido liquore 
Parturit laetos vegetata flores 
Cum suis stellis radiata splendens 
Caespite vivo. 

Non minax vastum Boreas per aequor 
Obvius saevit violentus Austro 
Sorte luctando timida moventes 
Proelia ponto, 

Exiens sedes modo sed beatas. 
Spirat in terris Zephyrus tepenti 
Suscitans flatu taciti sepulta 
Semina mundi. 

Sentiunt gratas animata flammas, 
Foedus adsciscunt subolis creandae, 
Quo per aeternum stabiUtur aevum 
Mobilis orbis. 

Induunt primas elementa formas 
Ignis et tellus et amarus humor, 
Et modo splendet propiore Phoebo 
Purior aether. 

Caesarem nostrum cupiunt movere, 
Qui renascentis caput extat orbis, 
Consulat nostris Latiisque rebus 
lam prope lapsis. 

Pace Satumus legitur quietos 
Primus in terris populos tulisse, 
Aureum sub quo fuerat per orbem 
Principe saeclum. 

luppiter regni patrii potitus 
Non patris ritu moderavit orbem. 
Hos supra caelum tulerat vetustas 
Laude decoros. 

DBAHEIM , Lyra doctorum. 6 

Nostra te iunget superis sed aetas, 
Regiae clarum subolis parentem, 
Maximo nomen cui gesta linquent 
Aemiliano. 

Bella moturos potuit Gigantes 
luppiter summo prohibere caelo 
Fulminans hostem Siculo sepultum 
Vertice flammis. 

Sic tuus regni capiens habenas 
Filius crudum reprimat tyrannum, 
Qui lares nostros petit et penates 
Cuncta profanans. 

Repetat Graiam sapiens ruinam, 
Conterens hostem nimio furentem, 
Alta pax terras habeat sub omni 
Sidere caeli, 

Quae vel algenti riguit sub axe 
Vel per Eoos calefacta frenos, 
Quosque Sol fessus repetit vel Auster 
Imbrifer urget. 

Caesar, aetemo memorandus aevo, 
Necte frondosi mihi serta lauri 
Delphico signo rigidum decorans 
Carmine vatem. 

CONRADUS CELTIS. 

IV. 

AD AQUILAM DE MOTU CAESARIS. 

'Amiiger alte lovis, mundi timor, incluta virtus, 

Quos ruis in populos? 
Quo se mitis amor, quo se clementia vertit, 

Quaeque ftiit pietas? 
Arma gerit mundus, pax est turbata per omnea 

Priscaque rupta quies: 
Movit causa viros, furibundae in proelia gentes 

Te duce bella gerunt, 
Ira duces et caedis amor, fastidia pacis 

Una iniere tuos. 
Inclute terrarum ductor, spes summa tuorum, 

Alte amor, alte timor, 
Quos trahis eventus animo? quas concipis iras, 

Cuive nocere paras? 
Quas affligis opes, aut quod, fortissime regum, 

Destruis imperium? 
An mortale tuis peius requiescit in alis 

Te fruiturque genus?' 
Haec quisquam irata nimiumque nocere parante 

Quaesiit ex aquila. 
Rettulit illa viro ^Causam illinc Gallia pugnax 

Praebuit, hinc Veneti. 

6» 

Saepe quidem Venetis, quamquam exagitata, 

peperci, 

Cum peterent veniam; 
At Gallos etiam meritis et viribus auxi: 

Non retulere vicem.' 
Vix ea commemorans totas consurgit in alas, 

Nunquam ita terribilis. 
Cui se tot populi iuxta passimque secuti 

Applicuere duces: 
Heu male consultum Venetia Galloque ruenti, 

Quos necat iste furor. 

ULKICHUS HUTTENUS 
MDXm. 



V. 

CAKOLO V. KOMANOKUM IMPEKATOKI COKONATO. 

Adeste, magni progenies patris, 
Musae, potenti carmina Caesari 
Cantate, quae fides priorum 
Hactenus haud tetigere vatum, 

Quae saxa rursum, quae moveant feras 
Aquasque sistant blanda volubiles, 
Quae mulceant aures canore 

Omnium ubique hominum suavi. 

Gaudete cives, plaudite, plaudite, 
Gaudete, quotquot terra tenet bonos, 
Gurasque tristes atque acerbos 
Pellite pectoribus dolores. 

Sumpsit sacrato debita vertici 
Post tot moras tandem diademata 
Ille optimusque maximusque, 
nie vagum domiturus orbem. 

Errp? anne vati talia fei^vido 
Sagax futuri Cynthius indicat? 
Quaecunque suggeris, precamur, 
Ut Superis rata sint, ApoUo. 

Et noscat ortus, noscat et occidens 
Unum potentem Caesara Carolum, 
Quo mitius clementiusque 

Nil dederuntve dabuntve saecla: 

Non si recurrant tempora, quae lovis 
Ferunt parentem, falciferum senem, 
Eexisse, cum Fides Sororque 
lusta pio superesset orbi. 

Ergo querelas ponite lugubres, 
Ergo repostum promite Caecubum: 
Haec, haec dies, haec est choreis, 
Haec rutilis decoranda fiammis. 

lOANNES NICOLAUS SECUNDUS. 

VI. 

AD PETRUM BEMBUM. 

Sol, qui luciferos regit iugales, 
lam vertentis iter peregit anni, 
Cum maestis elegis tibi querebar, 
Quod Germania dissideret armis, 
Et qui Pannonium subegit Istrum, 
Nobis barbarus immineret hostis. 
Infando patriae dolore tactus, 
Quales cogor habere nunc querelas? 
Nam civilia bella quae paravit 
Multos dedita litibus per annos, 
En Germania tota nunc in armis 
Taetrum Marte gerit furente bellum. 
Ducens Caesaris hinc soror cohortes 
Fugnas conserit ac virago duris 
Hostem cladibus afficit Sigambrum. 
Illinc efferus arma Danus infert, 
Et quem Saxones expulere nuper, 
Guelfus signa movere rursus ardet 
Ulturusque suos putatur hostes. 
Heu quantum parit hic mali tumultus, 
Et quantum patriae facit dolorem. 
Princeps namque meus Getas ab Istro 
Totis Pannoniae fugasset oris, 
Haec si pestiferi procella belli 

Tempeatasque coorta non fuisset: 
Nunc iuglorius est domum reversus, 
Laettuu nec potuit referre saevis, 
Quem sperabat, ab hostibus triumphum. 

Praeter bella sed horridasque clades 
Passim tanta furit lues per urbes, 
Qualem rege sub Aeaco vetustas 
Narrat Oenopios dedisse leto. 
Quin et pascua fertilesque campos, 
Per quos Odera spumiferque Suevus 
MoUi labitur impeditus ulva, 
Grassantes populantur hic locustae 
Instantique famem minantur anno. 

At quid singula persequor querelis? 
Nos pessumdedit Ilias malorum. 
Ergo a tristibus absit ut periclis, 
Bomanam meus hinc sodalis urbem 
Longum suscipiens iter petivit. 
Est sincerus, honestus, eruditus 
Ac te diligit omnibusque praefert 
Doctis, Bembe, nepotibus Quirini. 
Hunc commendo meum tibi sodalem, 
Summa proque tua benignitate 
Complectaris ut hunc amanter, oro. 

OEOBGIUS SABINUS. 

vn. 

AD CAROLUM V. 

Sceptro relicto et fascibus imperi 
In gloriosam tendis Hiberiam, 
Ut, quidquid aevi transigendum , 
Carole Quinte, tibi supersit, 

Ducas quieto laetus in otio, 
Ab implicatis rebus omissior. 
lam Ferdinandus frater onme 
Pondus onusque humeris subire 

Ut ante promptus Caesareum gerit 
Sceptrum imperator, iam diademate 
Solus potitur Teutonesque 
Arbitrio regit unus aequo, 

Tranquillitati perbene consulens 
Pacique cunctis publicitus datae, 
Quacunque degant lege, quaeve 
Municipl data iura servent, 

NuUis adacti vivere vinculis 
Aut obligata serva pati iuga, at 
Impune libertate digni 
Moribus et patriis fruisci. 

Tu vindicandis relligionibus 
Ni curam inanem nec regionibus 
Ullos anhelandis Hcebit 
Amplius Herculeos labores 

Impendere optes, attamen haud queas 
Vita senecta non reminiscier 
Persaepe praeclaras Gradivi 
Praeteritis operas in annis 

Fortique gestas miHte res graves 
Totam per Europam atque per Africam: 
Ex quis Philippus rex superstes, 
Progenies tua, plurimarum 

Exempla virtutum ut merito potest, 
Sic debet ultro sumere, non quidem 
Ad insolentem, turpe! fastum, 
Sed generosam imitationem; 

Non ad perenni dignimi odio malum, 
Crudelitatem sive tyrannidem, 
Sed lenitatem; non ad arma 
Denique caeca tumultuanter 

Arrepta et ausu pertemerario, 
Sed pacem amicam et commoda publica 
Sanctamque regnorum salutem 
Et bona concilianda quaeque. 

Res ulcerosa est imperium, nisi 
Labes facessant: sana bonos duces 
Regesque nunquam perdiderunt 
Consilia incolumesque leges. 

PAULUS MELISSUS. 



i 

VIII. 
AD PACEM. 

Mitis filia maximi Tonantis, 

Cuius iam Batavi cruenta septem 

Per quinquennia nesciere nomen, 

Da nobis veniam, quod ille alumnus 

Bellorum populus, sati sub armis 

Et quorum clipei fuere cunae, 

Extemis toties dolis petiti, 

Quorum non meminisse tam su£lye est, 

Quantum oblivia sunt periculosa, 

Securique diu timore solo. 

Quam mens tota cupit petitque, nondum 

Audemus tamen invocare pacem. 

At tu semina disparata mundi 

Certo foedere quae vetas perire, 

Belgis redde fidem soloque fruges, 

Cives moenibus amnibusque merces: 

Aut nondum bona tanta si meremur, 

IUos vincere da, benigna, bello, 

Qui belli sibi quaesiere finem; 

IUos da, dea, pessime perire, 

Qui per foedera quaesiere bellum. 

HUGO GROTIUS. 

IX. 

ANAPABSTI 
IN KALENDAS lANUAKIAS ANNI MDCXXI. 

Tandem lentis passibus annus 
Hic quoque vitae per tot fragiles 
Casus querulae bellaque totis 
Mundi late diffusa plagis 
Tetigit fixae tempora metae. 
Eheu quanta rabie ferri 
Mars Teutonicos lacerat campos, 
Totque suorum miseris tellus 
Infausta madens cladibus altas 
Probat offensi numinis iras. 
Hic Maurorum pi^obrosa cohors 
Scelerum totos agitat cumulos, 
Hic gens ipsis gravior Mauris 
Nec dura minus rigido saxo 
Audet proprios impete toto 

Perdere fratres. 
qui vasti caerula mundi 
Vada fulmineo terrore quatis, 
Qui crudeles instar cineris 
Saevo dominos turbine difflas: 
Exsere dextrae tela potentis 
Pressisque minis semivirorum 
Tandem rabidos subverte dolos. 

Sat tartareae probra cohortis 
Infanda tuum laesere gregem, 
Sat sanguineas dedimus poenas. 
Quidquid sontes punire potest, 
Pertulit orbis. Cur sub pedibus 
Calidae semper caede cruentis 
laceant plebis, pater, arma tuae? 
Parce, precamur, parce nec ultra 
Has livoris succende faces. 
Si consilium vertimus ipsi 
Vitaeque piget toties pridem 
Nequiter actae: fata precando 
Sine nos etiam superare tua. 

MARTINUS OPITIUS. 



X. 

AD UBBEM LBUCORIN 
HYMNUS SACER NATALITIUS. 

Cui lacrimarum non oculi scatent 
Genaeque molles? Cui miserabiles 
Plorare singultus molestum, 
SteUiferi ut moderator orbis 

Titan amictus syrmate lugubri 
Hucusque sidus condidit aureum 
Atraque frontem nube tectus 
Tot nebulis caput impedivit 

Septentrionis grande decus gemens 
Orbisque lumen deficere alterum, 
Dum denuo cristas tyranni 
Surrigere atque superba coUa 

Saevi allaborant? Occidit, occidit 
Augustus ultor, flebilis omnibus, 
Servire qui foedum recusant, 
Praecipue tibi Leucori almae. 

• 

Redire soles praecipites queunt 
Annusque laetas rursus agit vices: 
Ille ille inexoratus orbem 
Et dubias bene liquit oras, 

Fortuna regnum mobile ubi tenet, 
Caeli potitus siderea domo. 
Hic floret aeterno triumpho 
Laurigero potiore curru. 

Compesce lamenta et lacrimis modum 
Nil profuturis pone. Magis, pia, 
Numen benignum concelebra 
Et faciles miserantis aures 

Cunasque nati, quem neque vertili 
Suspensus aether fornice flammeus 
Nec splendor aeterni decoris 
Aut patriae similis potestas 

Tenere novit: praeminet omnibus 
Et vincit ardor debilis, ah, luti 
Et criminum non aequa moles 
Vinculaque inferius parata 

Trucesque poenae. Desilit ocius^ 
Mortale corpus ut geminet sibi 
Camposque squalentes coloni 
Ruraque pigra coaequet astris. 

Ergo ille castae pusio virginis 
Duris revinctus fascibus eiulat 
Mortalium infaustos labores, 
Et tumidum atque ferocientem 

Apprensat anguem nil trepidus, manu et 
Quamvis tenella strangulat, ut technis 
Centum relabi doctus aegre 
Sustineat sinuare caudam. 

Quid nunc minores, docta, animos geras? 
Quid dura saevi nubila temporis 
Et triste conspirantis hostis 
Attrepides, Witeberga, robur, 

Quem posse vinci plus vice simplici 
Bespersa vidit Misnia sanguine? 
Nec si universus pugnet orbis, 
Vicerit hic pietate vera 

Caeloque fretos. Quare agite et novis 
Maciate Patrem .-laudis honoribus 
Clarosque adomantem triumphos 
Progeniem superi parentis, 

Et laeti et expertes sceleris mali: 
Post et ministros muneribus piis 
Solamini largi, ut ne inanem 
Forte manum lacrimentur aegri. 

AUGUSTUS BUCHNERUS MDCXXXII. 



XI. 

MANIBUS FREDEBICI GUILELMI MAGNI. 

Qui luctus aut qui planctus ab ultima 
Auditur Arcto? quis gelido sonus 
Ab axe, quod ferale murmur 
E media venit urbe Brenni? 

In se coactis nubibus hispidus 
Nigrescit aether, diffugiimt polo 
Nunquamque non visi videri 
Solliciti renuunt Triones. 

Suspirat imo conditus alveo 
Visurgis, omni gurgite turbidus 
Luget Viadrus, luget Albis 
Et querula lacrimantur unda. 

Caelo m^inantes urbs Berolinia 
Submittit arces. Ingamit, ingemit 
Longumque dispergit colorem 
Hercyniae per opaca silvae. 

Lugubris antris e nemoralibus 
Respondet Echo, dant gemitum procul 
Montesque convallesque, maestum 
Per Batavos sonat aura campos. 

Ergo perenni flebilis omnibus 
Sopore vinctus nunc iacet incluta 
Stirps illa Brenni, fama gentis, 
Fama sui, Fredericus, aevi. 

Heu quantum ab illo dissidet hic viro, 
Quem saepe belli pulvere sordidum, 
Cruore quem belli madentem 
Finitimae tremuere gentes. 

Te sensit olim Sarmata, te Scythes, 
Te Marte clarae rura Borussiae, 
Te natus ad bellum Suevus, 
Te Geticus, Frederice, mundus. 

Victrici inumbrant fronde tibi comam 
Polona laurus, Ferberolinia 
Te cingit implicatque palma, 
Te viridi Stralesunda vinclo. 



J 

Te Buga terris omnibuB, omnibus 
Te narrat oris Stettinium, tua 
Adserta dextra: te recepti 
Marte tuo memorant Borussi. 

Te laude semper laude recens nova 
Nunquam caducis ^estit adorea 
Borussa ramis, tot tropaeis, 
Tot spoliis grayis ac triumphis. 

Pacata te Germania Tindicem 
Agnoscit ultro. Te veteres super 
ExtoUit heroas novosque, 
Te supera locat arce Virtus. 

Non ulla sistunt te iuga, fiumina 
Non uUa: magno tu ruis impetu 
Per tela, per flammas, per ipsum 
Cuncta hieme glaciante pontum. 

Tu militares — credite, posteri — 
Per congelatum frigore Balticum 
Ducis cohortes territasque 
Attonitos necopinus hostes. 

Tu, Christiani nominis incluta 
Tutela, turmis auxiliaribus 
Tuaque fortuna tuisque 
Auspiciis opibusque magni 

DRA.IIEIM, hjrtk doctorara. 7 

luvas catervas Caesaris, asperi 
Pars magna belli: robore militum 
Illius invictae tuorum 
Moenia procubuere Budae. 

Tu subiugatis Marte tuo trucem 
Nunquam exprobrasti victor adoream, 
Lenisque pacatusque captas 
Eestituis generosus urbes. 

Tu saeva mutas tela ligonibus, 
Tu pace bellum, pacis amans bonae, 
Priorque lauro pulchriorque 
Est oleae tibi termes omni. 

Tu laeta terris otia Teutonis 
Largiris, artes urbibus, improbis 
Messem colonis, aes egenis, 
lura foro, populo Parentem. 

Voltu benigno, lumine tu bono, 
Ad clausa nulli limina supplices 
Admittis exaudisque cives, 

Par populo similisque princeps. 

Tu mente pura, pectore candido 
Sola colendum mente colis Deum: 
Huic nomen immortale, cunctos 
Huic titulos pius, huic triumphos 

Adscribis omnes, hoc duce et auspice 
Tu iusta pugnas sanctaque proelia 
Tendisque in hostiles catervas 
Nec gladios metuens nec hastas. 

Ad bella ituros Thracia tu duces 
Quamquam excitatos sponte sua tuo 
Hortaris eiemplo tuisque 
Extimulas animasque verbis. 

Te corde gestans ac monitus tuos 
Discedit agmen, moenia transsilit 
Tuique non oblita frangit 
Indomitam tua turba Budam. 

Secunda praesens bella aHus gerat: 
Tu vincis absens, dumque manes domi, 
Foris triumphas et Gelonas 
Ore fugas animoque turmas. 

Tu bella, princeps, inter et aspera 
Virum arma menti templa struis bonae 
Martique coniungis Minervam 
Et profugas Helicone Musas. 

Te Francofurtum gurgite proximo, 
Te Mons Borussus Saxaque B.egia, 
Te Teutoburgum Cliviaeque 
Munificum celebrant Camenae. 

Tu yasa, gemmas, signa, nimiismata, 
Tu mille passim et mille volumina 
Inquiris usque colligisque 
Magnifico potiora sumptu. 

laude, princeps, inclute feellica, 
Christianis inclute laudibus, 
litterarum! longiore 
Digne colo niveoque filo! 

Rerum parenti visum aliter Deo: 
Nempe est eundum, cum vocat. Hlius 
Cedis voluntati Deoque, 

Quod dederat Deus ante, reddis. 

Tu mortem eodem lumine conspicis, 
Quo ductor hostem, non timidus mori, 
Turbamque circumstantem et omnes 
Morte doces moribundus ipsam 

Sprevisse mortem, quam penitus nigro 
Damnavit orco, qui prius innocens 
Salute pro nostra nefandam 
Ipse obiit subiitque mortem. 

omne vitae per spatium tuae, 
morte clarum! Fortis et impiger, 
Utque imperatorem decebat, 

Stans moreris, Frederice Princeps. 

Belinquis arcem tu Beroliniam, 
Belinquis urbem, sed simul et tui 
Magnumque mansurumque linquis 
Civibus ac populis amorem. 

Te tota flet Germania, maximus 
Te plangit undis Danubius suis; 
Te Mosa, te Bhenus bicomis, 
Te Batayi lacrimantur omnes. 

Te militaris, civica te cohors, 
Te plorat omnis Pieridum chorus, 
Te plorat ipsa dissolutis 
Relligio Pietasque vittis. 

Maeret peremptum prae reliquis patrem, 
Quem maior urit, quem propior dolor, 
Hucusque solamen doloris, 
Digna suo genitore proles. 

Hic mente, princeps, hic animo tuus 
Caeloque lapsi viribus ingeni 
Te digna molitur paratque 
Begifico tibi busta sumptu. 

Dolore scissis vestibus in tuo 
Procedit omnis funere civitas, 
Ducesque militesque versis 
Exsequias comitantur armis. 

Longo sequentum duceris agmine 
Ad destinatum principibus locum 
Sedesque maiorum superbas, 
Marmorea tumulandus urna. 

Te toUit uma, qua licet: omnium 
Per ora spargit te suboles tua 
Tuasque virtutes per orbem, 
Per populos iubet ire cunctos. 

Oblivioso te tumulo eripit, 
Quae sola fortes carmine Pieris 
Aetemat heroas suisque 

Nobilium monumenta chartis 

Signat virorum. Surgite, surgite, 
Novem sorores, tendite barbiton 
Patremque vindicemque vestrum, 
Quo meruit, celebrate cantu: 

Vos eruditum dicite principem, 
Vos sempitemis toUite laudibus 
Virtutis heredem patemae 
Composito genitore gnatum. 

PETRUS FRANCIUS. 

XII. 

FREDEBIGO HI MAKCHIONI BRANDEBURGICO 
CAESARI8 INSUIiA EXPUGNATA. 

Invicta Brenni progenies, patri 
Par gnate Magno: pectore enim tuo 
Spirare virtutes patemas 
Fatidica cecini Camena 

Non yanus augur — tu placidas foves 
Ut ille Musas, tu colis asperum 
Ut ille Martem subruisque 
Cuncta tuis metuendus armis. 

Testis mearum Caesaris insula 
Sententiarum, praetereuntibus 
Berum ille spectator tuarum 
Testis aquis fideique digno 

Bhenus fluento. Marte simillimum 
Tuique veram te subolem patris 
Haud laudis ignarus patemae 
Veridico probat amne Rhenus. 

Urbem occuparat Caesaris arduam 
Ferocientis militiae manu 
Bidente Fortuna superbus 
lura negans sibi nata Gallus. 

Cingebat illam milite, machinis 
Omnique belli robore Mars tuus, 
Frustra: reservatur domanda 
IUa tuis, Frederice, palmis. 

Relinquis oras, nec mora, patrias 
Longoque tractu dissita transYolas 
Ut fulgur, ut princeps volantum 
Praecipiti lovis ales aethra. 

Laeta ut cupitum castra vident ducem, 
Maiore nisu quisque suae palam 
Dat signa virtutis ruitque 
Per medios animosus ignes. 

Ducit volentes ipse volens suas 
In arma turmas, moenia circuit 
Spectatque coUustratque princeps 
Praepetibus loca cuncta plantis. 

Succedit urbi protinus hosticae 
Altamque nimbis undique ferreis 
Oppugnat arcem, primus ipse 
Urget opus reliquosque iusta 

Accendit ira. Mille supervolant 
Hinc inde glandes: mille minantia 
It tela contra, iamque inermem 
lam trepidam fugat ense Mortem. 

Opponit armis arma, viros viris, 
Gemiana turmis agmina Gallicis, 
Suos fatigatis: cruentus 
Funeream dolor implet urbem. 

Quacunque vertas lumina, plurimi 
Botantur ignes, plurima fax domos 
Incendit, horrendo tumultu 

Cuncta sonant gemituque longo. 

Lux quarta nondum fulserat, impetu 
Cum fractus hostis continuo tuis, 
Dux magne, succumbit sub armis 
Et domitam tibi pandit urbem. 

Excedit agmen: moenia copiis 
Eelicta supples tu melioribus, 
Victisque de Gallis triumphum 
Victor agis, Frederice, primum. 

Salve deorum germen et aemula 
NuUi domando progenies patri, 
clara Germani propago 
Sanguinis Am*iacaeque gentis. 

Proludit ista scilicet hoc tibi 
Campo legendis laurea laureis: 
Hoc nempe maiores triumphos 
Fata dabunt aliasque multo 

IUustriores, victor, adoreas. 
Tu perge tantum, perge age, quo tua 
Fortuna, quo virtus parentum, 
Quo tua te iubet ire virtus. 

Te militari pulvere sordidum 
Clarasque belli primitias tui 
Horisque tam paucis subactam 
Attonitus stupet orbis urbem. 

Immensum honori, qua sit iter, novo 
Pulchrumque monstrat gloria tramitem: 
Mox Ehenus omnis liberatas 
Ense tuo tibi stemet undas. 

Se debet armis, nec negat hoc, tuis, 
Debet, soluto quod suus alveo 
Fractisque Gallorum catenis 
Cliviacos secat amne campos. 

Agnoscit illud Clivia, proximo 
Agnoscit illud rure Batavia, 
grande nostrarum, tuarum 
Grande decus columenque rerum. 

His macte princeps, macte laboribus, 
Mundumque, ductor Martie, cum tuo 
Partire cognato: Britannos 
IUe Caledoniumque vindex 

Contra ingruentes Borbonii minae 
Tuetur orbem, tu propius tuis 
Defende Germanos catervis, 
Tu socios tueare Belgas. 

PETBUS FRANCIUS. 



xm. 

IN NATAIiEM FREDBRICI HL 

Quot spectacula, quas ubique pompas 
Et quantam segetem novis triumphis, 
Princeps maxime, quaeque festa portant 
Natales tibi luliae Kalendae! 
Haec est lux tua, qua dei faventes 
Nil unquam melius dedere terris, 
Qua longum populi frementis agmen 
Nil felicius imputat Tonanti. 
Et nunc illa eadem stupente mundo 
Enatum pariter dedit Lycaeum 
Clarum, nobile, te parente dignum. 
Talis de patrio prius cerebro 
Armata exsiluit repente Pallas. 
Lux inclita duplicique partu 
Aetemum Clariis notanda fastis, 
O dives, Frederice, dos tuorum, 
O diri rabie furente belli 

Faustorum bone temporum reductor! 
Tu caeli faciem tenebricosi 
Clemens lumine puriore vestis, 
Tu ferri mala saecla de metallo 
Priscum mimificus yocas in aurum, 
Te Victoria nobilesque Palmae, 
Te clarat niveis Honor quadrigis, 
Te doctis Helicon sonans et antris, 
Musarum memorande sospitator, 
Lucis omnibus, omnibus viretis 
Brandenburgiacis tumet tropaeis. 
Longas, dux bone, ferias Camenis 
Et partam populis tuis salutem 
Praestes, supplicibus rogamus omnes 
Votis ac timidae favore Unguae. 
Longos o utinam benigna soles 
Extendant tibi Fata prosperentque 
Largo foenore, sorte liberali 
Natales tibi lulias Ealendas. 

lANUS BBOUKHUSIUS. MDCXCIV. 

XIV. 

AD EVERABDUM DANKELMANNUM. 

Dankelmanne, tui dextera principis, 
Seu te consilio sive probas fide 
Invictoque animi robore nobilis 
Nostri Nestora saeculi, 

quem te memorem, gloria Virginum 
Doctarum, Aoniis Palladium viris 
Et, quos Praxiteles protulit aut Scopas, 
Clararum arbiter artiuml 

Per te Pierio purior e specu 
Currit prociduis vorticibus latex 
Et lauros meritis praemia frontibus 
Dulci murmure proluit. 

Per te magnanimi principis aureum 

In Belgis etiam praeradiat iubar, 

Maiestasque ducis Brennigenae in sacra 

Fulget plurima imagine. 

« 
Illum non humili dum meditor chely 

Late conspicuis toUere honoribus 

Ac fultam titulis armipotentibus 

Magnisque imperiis domum: 

Proludat tenui nunc mea barbito 
Clio et Pieriis tempora floribus, 
Heros magne, tibi cingat amabili 
Nostri munere Apollinis. 

Olim te comitem principis arduis 
Sistam consiliis, sive furentium 
Celtarum rabiem contudit et feras 
Gentis indomitae minas, 

Seu Muhamedici comua Bospori 
Fregit, seu media Martis in area 
Pacis nobile opus condidit et novas 
Urbes addidit urbibus. 

Talis Caesarei consilii potens 
Antiquae celeber sanguis Etruriae 
Maecenas patriae detulit omnia: 
Nil, praeter meritum, sibi. 

lANUS BROUKHUSIUS. MDCXCIV. 

XV. 

EVERAKDO DANKELMANNO. 

Salve nobilium decus virorum, 
Magni maxime principis minister, 
Dankelmanne, tuae domus tuaeque 
Gentis gloria, quo Sicambra tellus, 
Quo Germania nunc superbit omnis: 
Salve Castalidum decus sororum. 
Te res Teutona Beroliniumque 
Gaudet praeside maximusque princeps, 
Magni progenies superba Brenni. 
Tuis consiliis tuoque ductu 
Princeps optimus usque crevit et iam 
Dolis, insidiis malaque fraude 
Et discrimine liberatus omni 
Securus solio sedet patemo. 
Tu belli moderator atque pacis 
Pacis artibus artibusque belli 
Gives instruis et laboriosa, 
Ut stellas humeris Atlas, torosis 
Rerum pondera sustines lacertis. 
Tu leges populo novosque cultus, 
Tu mores populo tuos dedisti. 
Per te cana Fides Pudorque, per te 
Descendit Themis aureumque saeclum 
Et mundi facies redit prioris. 

Tu moles operum polo minantes 
Lapsas erigis, excitas recentes, 
lamque pulchrius elegantiusque 
Urbis tecta nitent suumque lumen 
lactant a6riae sub astra turres. 
Tu fines domini tui per omnes 
More principis aureique solis 
In omnes pariter benignus oras 
Docto principe sic iubente doctis 
Passim virginibus patrique Phoebo 
Aedes extruis omnibusque longe 
Saxis marmoribus perenniora 
Venturo monumenta ponis aevo. 
Tu viros ubicunque litteratos, 
Tu dulces Heliconios alumnos 
Largo munere congiarioque 
Ipso principe sic volente donas. 
Salve, Castalidum decus sororum, 
Salve nobilium decus virorum, 
Magni maxime principis minister. 
Te Germania, te Sicambra tellus, 
Te Phoebus pater et novem sorores, 
Dankelmanne, canant tuumque nomen 
In mundi latus omnis ultimosque 
Spargant carmine posteros poetae. 

PETBUS FKANCIUS. 

XVI. 

SAMUELIS PUPENDORFn MEMOKIAB SACKUM. 

Gentibus Arctois et mundi cognitus oris 

Pufendorfius ultimis 
Funere crudeli fatoque ereptus acerbo 

Hoc sub marmore conditur. 
Luget eum Carolus , luget Fredericus et omnis 

Brenni exterrita civitas. 
Noverat Europam, populisque quid utile, quid non, 

Mentis lumine viderat. 
Illius historiam moresque artesque regendi 

Viva expressit imagine. 
lustitiae et legum primordia, iuris et aequi 

Designavit originem. 
Martia Gtistavi certamina bellaque seris 

Scripsit Teutona posteris. 
Hei mihi, Brennigenae dum texit principis acta, 

Acta principis incluta, 
Substitit et pariter calamum pariterque relinquit 

Vitae lumen amabile. 
O quantum interiit rerum, Frederice, tuarum; 

quantum sapientiae 
Civilis, quantum antiquae virtutis et artis 

Urbs Berlinia perdidit. 

PETKUS FRANCIUS. 
DKAHEIM, Lyra doctonun. 8 

xvn. 

IN OBITUM SAMUELIS PUFENDORFI. 

Rarum doctrinae miraclum, nobilis umbra, 

Heroibus permixta temporis boni, 
Pufendorfe, tuis semper maturior annis 

Et mentis alta lucidus semper face: 
Te raptum invidia superum — sic credere fas est — 

Musis ademit dura Parcarum manus, 
Ne foret in terris, qui gesta illustria bello, 

Qui pace mores conderet facta probos. 
Scilicet auxisti numeros, vir magne, piorum: 

Plausere manes et coronati chori, 
Elysiae plausere animae. Tibi Silius acer 

Simili peremptus peste gratat obvio, 
Atque Antenorei simulacrum nobile Livi 

Facundum amico pectus amplexu terit. 
Hic autem maerent casti, te vindice, mores, 

Hic iura maerent sorte nascendi data, 
Gestarumque manu servatrix pagina rerum 

Et masculi vigoris eloquentia. 
Tum, quod praereptae lucis solamen honorum est, 

Hic Fredericus maeret ipse Tertius. 

lANUS BROUKHUSIUS. 



i 

xvm. 

IN BEOIAM DIGNITATEM IN BORUSSIA 
A FREDEBICO III ELECTOBE BBANDEBUBGICO 

SUSCEPTAM. 

Regnata prisco regna Brutenio 
Et Videvuthi sceptra prius manu 
Gestata fortuna favente et 
Auspiciis superum secundis 

Haeredis acrem Brennigenae manum 
Rursus decorant ac Fredericios 
Eegale circumvestit aurum 
Lumine conspicuo capillos. 

Salve bonoruni nuntia caelitum 
Lux alma^ salve tot populis dies 
lucunda, tot forti Borusso 
Laeta dies, repetita votis. 

Tu sceptra nullis uncta cruoribus 
Hero potenti, tu sine praeliis 
Stantem columnam, tu quietum, 
Tu placidum diadema portas. 

Quamquam citato carpere iter gradu 
Praegestientem turbine flammeo 
Hucusque nec miti flagello 
Detinuit homicida Mavors. 

Te dives anteit Copia fertili 
Succincta comu, te Cerealibus 
Evincta culmis Faustitatum 
Laeta cohors dominam salutant. 

Electra Tethys Baltica moUibus 
Evolvit algis, mella capacibus 
Ceris Aristaeus novumque 
Deproperat calathis Lyaeum. 

Incensa multae gidere purpurae 
Forti lacerto vellera fert Pales 
Prussi gregis formosum amictum 
Muricibus medicata Prussis. 

Applaudit alto flumine Vistula 
Laetusque amoenis Bregela fontibus, 
Fusaeque in herbosis Borussae 
Naides adsonuere ripis. 

At tu deorum cura potentium, 
Rex magne, tantum cui licuit boni 
Struxisse de privo tuumque 
Inque tua ditione regnum 

Fundasse nullo munere debitum, 
NuIIis revinctum conditionibus, 
Hoc macte virtutis tropaeo, 
Macte tuis generose sceptris — 

Quodsi yetustis in titulis decus 
Relucet ingens ac speciosius 
Effulta maiestas ayorum 
Nominibus radiat potentum: 

Et tu — quod omnis, qua patet, arbitra 
Europa yidit, quod sibi traditum 
Mirentur exemplum nepotes — 
Bex poteras sine lite nasci. 

Oblata pridem — nota loquor — licet 
Aulae volentis ac popularium 
Glamore Yotorum petiti 

Sprevit avus genitorque regna, 

Imago quantae quanta modestiae! 
Tibi faventis magna manus Dei 
Dilata praeclaris priorum 
Praemia promeritis rependit. 

Te militaris sidus adoreae, 
Te Ghristianae praesidium rei 
Agnoscit et miratur Arctos 
Et Boreae plaga lata duri. 

Te Girrha multo numine lucidum 
Reponit imis in penetralibus, 
Interque caelestes patronos 
Aoniae cecinere lauri 

Insigne nomen, tu pretium ingeni 
Obliteratis reddis honoribus 
Artesque et extorres fideli 
Accipis hospitio Camenas. 

restituti nobilis otii 
Auctor, feroci cognite Concano, 
Quem lora captivis lacertis 
Ferre tuae docuere dextrae 

Inusitatis fulmina iactibus, 
magne vindex lustitiae, polo 
Demisse custos o sereno 
Legibus innocuaeque Paci, 

Serves Borussum nomen et inclitae 
Momenta gentis, sive opus est manu 
Seu mente res poscunt, amicus 
Albioni et populo Batavo. 

lANUS BROUKHUSIUS. 



i 

XIX. 

ACADEMIAE REGIOMONTANAE 

altera sacra saeoularia 27. aug. a. 1748 celebranti 

academia Oeorgia Augusta. 

ExtoUe sacrum de tumulo caput, 
• Circumfer olim condita lumina, 
Alberte fortis, o Borussiim 

Dux bone progenitorque gentis, 

Quae Noricorum ex arcibus excita 
Felix perenni post varias vices 
Res Brennoburgi Limitemque 
Imperio moderatur aequa. 

Audit. Videtis, quantiis Eques ruit? 
Horrendus hosti, praesidium sui«: 
Circumspicit, miratur, orbem 
Inque alium putat esse lapsus. 

Magnos nepotes Sarmatico videt 
Nexu solutos: sceptra Borussica 
Gentes vereri Vandalorum, 
Imperio Vinidos Salanos 

Et Clivios et nomina plurima 
Adiecta gaudet. Sed sapientia 
Fortunae magni Friderici 
Par animum subigit stupore. 

Ergo Viadrus, qna flnit, integer 
lam noster? ergo proYida mens fuit, 
Qnae fecit, Albi, te Yiadro 
Hmnida bracchia contulisse. 

lam noster ergo Thetin Amasias 
Per Frisiormn pinguia culta adit! 
Haec inter heros ad parata 
Se duce regna oculis relatis 

Cemit Camenarum faciles choros, 
Quas Begio olim Monte locaverat, 
Bisaeculari pro salute 
Solvere Tota Deo parenti, 

Et conditoris nomen amabile 
Laeto sonantes carmine perpetim 
Alberte! Alberte! integrare et 
Tradere post genitis canendum. 

Quot delitescunt tecta silentio 
Et nocte longa magnanimum ducimi 
Cum laude quondam perpetrata, 
Carmine quod caruere docto? 

Tu, Musa, vitam fortibus et bonis 
Post fata serras, tu prohibes mori. 
Divina mens hoc Friderici 
Perspiciens fovet auget omat. 

Qui sentit illam se sapientiam 
Debere Musis, quas sibi nectere 
Scit laudis aetemae corouam. 
Hac sine, quam facili perirent, 

Quae nunc libris mandata fidelibus 
Et, quas colit Mons Regius, artibus 
Ad sera nomen Friderici 

Saecla ferent superis remistum. 

lOANNES MATTHTAS GESNERUS. 



XX. 

AD MANES DOUSIACOS. 

Dousiaci manes et magni nominis umbra — 

Sive astra certa permeas, 
Seu via te, caelo quae lucet clara sereno, 

Sedes deorum, detinet — 
Ecquid crudeles gemitus et flebile murmur 

Venere ad alta sidera? 
O si nimc etiam curas humana tibique 

Est cara, ut olim, patria: 
Quali te dicam affectum maerore Deoque 

Quales preces effundere! 
Leida ab Iberorum frustra tentata catervis 

Virtute Dousae nobili, 
Leida, ubi fixerunt Heliconia numina sedem 

Ducente Dousa et auspice, 

Infanduin tulit et nunquam medicabile volnus, 

Conmiune toti patriae. 
Ergo ubi Leida fuit, segetes volventibus annis 

Manus secabit rustica? 
Templaque sancta Deo pascent et tecta iuvenci 

Bonis dicata litteris? 
Di prohibete nefas! cives probibete Batavi, 

Huic et malo succurrite. 

PETRUS HOFMANNUS PEEKLKAMPIUS. MDCCCVU. 

CABMEN SAECULAKE 

ACADEMIAE LIPSIENSIS 

d. 4. dec. a. 1809. quintum gaeculum solemniter auspicanf ia. 

Descende sedes sanguinis inscias, 
Musa, linquens et nimium diu 
Deserta vastatae cruentis 
Caedibus arva revise terrae, 

Revise notae moenia Lipsiae 
£t culta puro corde sacraria 
Latumque honoratis per orbem 
Nominibus celebrem palaestram. 

Nam saecularis lumine candido 
Dies renatus ducere iam choros 
Monetque non venale carmen 
Liberiore sonare plectro 

Priscamque Boiae tollere laudibus 
Urbem Libussae dissidio gravi 
lactatam et egressas cateryas: 
Unde novos tenuit colonos 

Dilecta Phoebo Lipsia plurimam 
Mirata pubem et laurigeros duces, 
Mirata et Ottonem recenti 
Agminis imperio potitum. 

Quem magna longis ordinibus cohors 
Secuta vitae lampade tradita 
Urgetur aetemo sopore, 

Nil nisi quo veniemus omnes 

Praegressa. Quamquam, dum bona singulos 
Mater reposcit terra, fidelium 
Stat res virorum intacta plagis 
Omnia dissociantis aevi. 

Aevum latenti momine temporis 
Diem diebus, saecula saeculis 
Addens retractari negante 
Arbitrio moderatur orbem 

Nunc firma servans, quae temerarios 
Ausus malignae fraudis et efferos 
Odere fastus, nunc ab alto 
Culmine deiciens potentem 

Turpi ruina. Cernit eniin nefas 
Auditque iudex additus inferis, 
Quisquis sub orco congregatis 
Conqueritur novus hospes umbris 

Seu sancta fidae foedera dexterae 
Contempta narrans siye malam sitim 
Auri tumescentisque diros 
Luxuriae memorans furores 

Martisye dicens insatiabiles 
Bixas et atri flumina sanguinis 
Per prata, per campos virentes 
Fusa trucesque necis figuras: 

Quali tumultu nuper inhorruit 
Concussus orbis, cum propero gradu 
Bellona tellurem pererrans 
Puniceum quateret flagellum, 

Qua dura sensit proelia Sarmata 
Adusque Gades, exitialibus 
Armis ubi iratus rebellat 
Cantaber indocilis domari. 

Quin et parentis Teutoniae genus 

Magno resurgens vidimus impetu 

Tentare fortunam fugacem et 

Luctificas iterare clades, 

Quam paene nostris contiguas focis, 
Cum pervicaces non sine numine 
Turmae propinquarent nigrique 
Dux equitis, generosus exul. 

clara Pragae filia, te suam 
Praesens tremenda protegit aegide 
Begina Pallas, te benigno 
Lumine respiciimt Camenae 

Arcentque sacro limine barbarum 
Hostem, proterva ne violet manu 
Stantem quater centum per annos 
Teutoniae veterem magistram, 

Quam nunc beatam iustitiae tenax 
Sceptrum gubemat principis optimi, 
Gubemet et seros in annos 
Incolumemque potente dextra 

Conservet addens praesidium grave, 
Pravus decorem ne vitiet situs 
Antiqua neu moles fatiscens 
Quadrifidae titubet columnae 

Neve aut honores immeritos ferat 
Tardae dolosus fucus inertiae 
Aut nuUum adulans vera virtus 
Exiguo lare pulsa cedat. 

Dissolve curam et sollicitos metus: 
Florebis, artes donec erit sacras 
Quae palma claret, donec acris 
Insita pectoribus cupido 

Caliginoso tramite terminos 
Veri ilagrabit tangere, dulcium 
Donec repertricem modorum 
Helladis ingenuae loquelam 

Discet Britaimo non minor aemulo 
Germanus et vim pandet amabilem 
Quondam sonaturum deabus 
Aonio Helicone vocum. 

Florebis et post non secus ac prius 
Sempervirenti plurima gentibus 
Dicere crines cincta lauro 
Nobilium genetrix virorum, 

Lux veritatis Lipsia posteris, 
Princeps sororum: dum populos deus 
Levare fessos et furentis 
Frangere tela velit duelli. 

GODOFBEDUS HERMANNUS. 

XXII. 

AliEXANDBO BUSSORUM IMPERATORI 
lilBERATA EUROPA REDUCI 

litterarum in uniyersitate Lipsicnsi cultores 
m. lulio a. 1814. 

Non ante visis ausibus addita 
Mosquae yetustis plurima. Pergamis 
Cum flamma regales per arces 
Corriperet laqueata tecta, 

Exarsit acri volnere percita 
Mens alta magni Caesaris et Satis, 
Dixit, ruinarum: severus 
Ultor ero scelerisque vindex. 

Hinc excitatas horrida vidimus 
Ad bella gentes confluere undique 
Durisque permixtos Gelonis 
Ire sagittiferos Bechiras 

Teque, o nivalem qui Tanain bibens 
Confisus hastae cuspide, caetera 
Securus, eflusis iubatum 

Certus equum moderare frenis. 

Venit Borussus nec patiens morae 
Alta repostas mente resuscitat 
Iras et omnes arma clamant, 
Arma gravi metuenda Gallo. 

Venere ab Istri flmnine Martium 
Longa subacti militia genus, 
Ensemque commutans aratro 
Boius habet nova miles arma. 

Quin transmarinas iungere maximo 
Ardens duello Suecia copias 
Venit fatigatumque frangunt 
Cladibus assiduis tyrannum. 

Eheu rubentes sanguine vidimus 
Undas Elystri, vidimus improbam 
Stragem et cruentis sparsa campis 
Corpora et exuvias virorum: 

Quum victus hostis cessit et omnibus 
Clarata saeclis Lipsia liberae 
Princeps, lo, dixit, triumphe 
Teutoniae cupidusque Saxo 

Mutavit hostem signaque contulit 
Infesta Gallis. Unde ferocior 
Bellona iam torquet flagellum et 
Cum Bavaro parat arma Suevus. 

lamque et Batavi proelia concitant 
Et roboratos Marte Britannico 
Dux magnus invictos Iberos 
Laude iubet cumulare laudem. 

Quid multa? Sensit milite barbaro 
Devictus audax accola Sequanae 
Iramque divonim pavescens 
De patriis trepidavit arvis. 

Sed stans sua vi vera potentia 
Spemit, quod ultra iustitiam est, neque 
Permittit insontem malorum 
Non meritas tolerare poenas. 

Dicende seris magne nepotibus 
Tu mite, Caesar, consilium probas 
Et pristinos reges avito 
Eestituis revocasque regno. 

Idem, scelesto cum furor hosticus 
Teneret igni moenia Lipsiae, 
Lenis pepercisti novenis 

Laedere templa sacrata Musis. 

Quin et potentem consilio virum, 
Qui dira beUi Saxonibus mala 
Levare curaret, dedisti, 

Praesidium o columenque nostrum. 

Unum precamur: restituas Patrem 
Beddasque nobis, hei nimium diu 
Desideratum, quem fideli 

Corde memor populus requirit. 

GODOFREDUS HERMANNUS. 
jyjiAHEDS, Lyra doctoram. 9 



130 LYRA DOCTOEUM [XXni, 



xxm. 

IN NUPTnS 
FRIDBRICI AUGUSTI DUCIS SAXONIAE SOCII IMPEBn 

ET HABIAE BAYARAE 

d. 24. apr. a. 1833. 

academia Lipaiensis. 

Saxonmu Fortuna, tuum yocamus 
Numen, o regina, veni iugali 
Fridericique et Bavarae Mariae 
Pronuba sacro, 

Et sinu quae fers bona dona pleno, 
Largius promens ades auspicato 
Foederi testis veniensque in aevum 
Provida custos. 

Quid magis Regis placidam senectam, 
Quid magis fratrem potuit beare 
Begis et cives geminata regni 
Sceptra probantes, 

Quam novas cum vinxit amor catenas, 
Ut soror caram traheret sororem 
Fratris et frater sequeretur omen 
Auguriumque? 



XXIII.] LIBEB II. 131 

Audiunt famam proavi sub orco 
Caesares magni geminumque vinclum, 
Temporis prisci decora ac potentis 
Robora regni, 

Una cum nomen tuba convocabat 
Omne Germanum et galeatus ibat 
Ipse communi sacer imperator 
Obvius hosti 

Principesque inter solio sedebat 
Aureo iudex gravibusque summus 
Arbiter causis procerum atque iuris 
Conditor aequi. 

Inferis illas animas in umbris 
Altius cristas video comantes 
Tollere et praesaga oculis serenis 
Fundere verba: 

Ergo aperte di populum tuentur 
Bemque Germanam, domus una si stat 
Saxonum binis Bavarisque binis 
Fulta columnis. 

Unde venturis orietur annis 
Signifer magnis animosus ausis, 
Consili promptus rigidique Martis 
Acer. in armis. 

Moris antiqui yeterumque patruiu 
Gloriae vindex sociis sub una 
Lege Germanis et ad aspra fido 
Foedere firmis, 

Regibus recti monitor severus, 
Subdolae si quis volet arte suadae 
Laedere aut iniusta ferox ciebit 
Bella tyrannus. 

Illius, si sic superis statutum est, 
Ne nimis longe remorentur astrum 
Temporis neu dira sinant yidere 
Monstra minores. 

Nube nam sacnmi caput obyolutus 
Saeculi yersat genius profunda 
Mente nascendi tacitumus aeyi 
Spemque metumque 

Anxius, quo caeca feratur oestri 
Yis noyas rerum paritura formas 
Peryicax antiqua nimis protervo e- 
yertere ludo, 

Quae semel postquam cecidere, frustra 
Molis ingentis stupuit ruinas 
Poenitens sero temerator incon- 
sultaque facta. 






XXIII.] LiBBB n. 133 

FtftidituB sed dum tremefactus orbis 
Nutat atque effrena ruens libido 
Saeyit et regum male tuta ferre 
Sceptra recusat, 

Mutuum Saxo reverens amorem 
Principum concors animis quietis 
Ordinat, si quid iubet innovari 
Discolor aetas. 

Cedat ex voto: sapiensque rectam 
Si voluntatem ratio magistra 
Diriget, scitis populi probator 
Concinat usus. 

At tibi pondus grave publicarum 
Sublevet curarum amor atque blanda 
Te suum poscens sibi, Friderice, 
Voce Maria. 

Sic bono cum Bege novae salutis 
Clareas auctor populoque amatus 
Saxonum rector meritis in omne 
NobiHs aevum. 

GODOFREDUS HERMANNUS. 

XXIV. 

BGREGIO ADULESCENTI MATTHIAE DE VRIES, 

HABLEMENSI, 

Hooftii fabulam e Plauti Aulularia in patrium sermonein 

conversam denuo edenti. 

Quem iuvet, instabilis venetur gaudia vitae 

Et mutet incertos Lares: 
Velivolum ad Tamesim nunc visat et arva superbi 

Bigata fluctu Sequanae, 
Nunc Tiberim flavum et domini monumenta Quiritis 

Lymphasque amet Sebethidas, 
Nunc ad pulchra Tagi, nunc Hebri ad pulchra fluenta 

Fastidiosus avolet, 
Parva sit huic aegrae vitanti taedia mentis 

Europa, anhelet Indiam — 
Non ita Neerlandus sese fugit: angulus illi 

Haud patria est iucundior. 
patria, hos sensus quanta dulcedine mulces, 

Olympus in terris sacer, 
Tuque, o cara foci sedes, ubi prima steterunt 

Infantiae incunabula. 
NuUa tui immemorem capient oblivia, dextrae 

Prius ipse erit suae immemor. 
Hic fidam risu didicit cognoscere matrem, 

Genu patemo hic insidens 



XXIV.] LIBES II. 185 

Dimidiata loqui et yoces imitantia lingua 

Balbutienti nomina, 
Tum molire arces et ponere castra tubasque 

Inflare, regnum ludere, 

lungere curru haedos, se aurigam ferre — yoluptas 

Eeditura nullo tempore. 
Interea patulae committere semina menti 

Non desinunt piae manus, 
Semina, quae flores gignant yirtutis amoenos, 

lucunda fructuum omina. 

Pulchra dies, primum qua recti conscia blando 
Colore mens tinguit genas 

Atque ignota sinus percurrit flamma trementes, 

Ceu rima nubes ignea! 
Pulchra dies, rude Musarum quae pectus amore 

Flagrare conspicit noyo, 

Qua Deus et patria incipiunt yerumque bonumque 
Sancta esse cordi nomina! 

Illa dies Genium laeto deducit Olympo, 

Custos fidelis ad latus 
Qui caput hinc niyeis atque hinc circumstrepit alis 

Monstrans pedum yestigia, 

Ne recto deflectat iter de tramite raptus 

Contagione saeculi. 
O felix, Genio facilem qui praebeat aurem 

Ducique se yolens sinat. 

Quae procul huic vitae arridet felicis imago, 
Quae spes futuri ostenditur! 

Quae talem auroram excipiet formosa dies, quae 

Diem sequetur vespera! 
Quidquid agit, iuyenem placidae pax aurea mentis, 

Parentum amor beat et Dei; 

Quocunque incedit, laudes et vota bonorum 
Gressus sequuntur omnium. 

Non animum huic vexant tristis fastidia vitae 
Nec temporis queritur moram. 

SufQcit ipse sibi, suus est: patriaque focoque 

Nil dulcius Neerlandico. 
Hic, ubi magnorum virtus surrexit avorum 

Tacito vigens silentio, 
Tum soli monstrata novo, stetit unica mundi 

Stupentis admiratio. 
Dicite felices animae, felicia prisci 

Vos dicite aevi germina, 
Quid dominos potuit fastus contundere, Ibera 

Levare collis vincula? 
Cur Tamesis trepidante revolvit ab aequore fluctuB 

Fractisque pallet comibus, 
Aut arma infestae manui victricia Franco 

Excussa Xerxi decidunt? 
Nomen ad Hesperios Neerlandum et nomen Eoos 

Cur spreta fertis natio? 



XXIV.] LiBEB n. 137 

Quid Musis Latio profugis splendentia templa 

Pigra in palude condidit? 
Hoc placitae pietas intra penetralia Vestae, 

Laboris hoc patiens manus, 
. Hoc simplex vita in censu non paupere fecit 

Suisque mens diyes bonis. 
Tunc libertatem ofQciis populusque patresque 

lunzere vinclo amabili 
Et frontem omabat sincera modestia, nec mos 

Bonum yideri haud esse erat. 
Ah fuimus Troes: semel insaniyimus arte 

Capti Sinonum perfida. 
Infaustas monstro fatali pandimus urbes. 

Hinc o^ne pestilentiae, 
Hinc scelerum seges: eflEugit, si quaerere velles, 

HoUandia ex HoUandia. 

Di bene. Spes mansit, nec luppiter omnia falsos 

Iratus Argos transtulit. 
In manibus spes illa tuis, generosa iuventus: 

Pignus tuemini sacrum, 
Ardua labentis defendite Pergama Troiae, 

Labor supremus vos vocat. 
Yos illa antiquae sedes pietatis, amara 

Quae nunc cinis pietatis est, 
Vos maiorum umbrae, maesto vos patria voltu, 

Vos alterum genus, adspicit. 

Ite agite, et totas pulchro in certamine yires 

Exserite, vincite hoc decusl 
Macti aniiuis, quis pulsat amor trepidantia corda 

Tantam parare gloriam. 
Yriesia in hac acie dudum stetit ardua yirtus, 

Stabitque semper Vriesia. 
Fortunate pater, tali dignissime nato! 

Quale hoc patri spectaculum, 
Quale tibi! Lacrimae dicent, non verba. Beatum, 

Cui lacrimae sic effluant. 

PETRUS HOFMANNUS PEERLKAMPIUS. MDCCCXLin 



XXV. 

AD UNIVERSITATEM BEROLINBNSEM 

SEMISAECULARIA CELEBRANTEM 

senatus academici Marburgensis nomine. 

Cur novi Sprevae placidas ad undas 
Excitant mentem sonitus? superba 
Cur novo splendore palatiorum 
Compta refulget 

Urbs Borussorum? quid agit decora 
In domo regum chorus hic verendus? 
Artibus gaudens academiisque 
Dic age, Musa. 



XXV.] LIBBR II. 139 

Nullus hic pompae locus est inerti, 
-NuUus est fuco neque glorianti 
Fastui. Dignam nivibus comarum 
Ecce senectam 

Et viros nervis iuvenum vigentes 
Pube cum florente ad agenda sacra 
Hic vides iunctos superas in auras 
Mittere voces. 

Gratias solvunt, pia vota fundunt, 
Dant precum laudes. Celebrant, decem ante 
Lustra quod clemens Deus ex profunda 
Nocte retexit 

Lumen Illius memori ruinae 
Frigidi horrores etiamnum inhaerent, 
Qua ferox quondam patriae occupatos 
Undique fines 

Hostis afflixit subolesque clade 
Heu Tuisconis ruit universa. 
Tunc ubi victricis amica gentis 
Palma Borussae? 

Tunc ubi vexilla priuscorusca 
Urbium? cuius fuit, his in arvis 
Quod spei incertae rigido labore 
Sevit arator? 

Unde tunc leges popolis acerbae? 
Eregibus nostris aliena iussa 
Unde? Gallorum strepitu insolenti 
Cuncta repleta. 

Et cuinam tunc licuit dolores 
Publicos efferre? cui querendi 
Ulla libertas tribuit malonmi 
Dulce levamen? 

Heu decus summum patriae optimumque 
Tunc, fides Germana, oculos gigantis 
Luridos horrens, subiit propinqua 
Labe periclum. 

Sed Deus noster vetuit columnam 
Proici quassam. Deus ipse fido 
Filio et regi patriae, severa 
Sorte probato, 

Friderico Guilielmo ahenum 
Robur inspirat. Lodovica fida 
Coniugi coniux velut ex corona 
Caelicolarum 

Adstat in terris, ope mox peracta 
In beatorum fugitura sedes, 
Ut suis, quae non pereant, Borussis 
Munera linquat: 

Adstat omatuB meritis yironun 
Coetus, altari patriae sacratos 
Adgerens ignes, quibus in tyranni 
Begna nefasta 

Omnium, qui ferra ferant, bonorum 
Proelium extremum statuunt, faturi 
Per Deum certis animis triimiphi 
Pectoribusque 

Masculis. Haec hora, soror sororum 
Summa doctarum, celebris chori dux 
Quae salutanda es, studio flagranti 
Te dedit urbis. 

Haec dies, qua rex, sator ut patemus, 
Te, coercendo proprium apparatum, 
Divitem et grandem voluit, stupenti 
Te dedit orbi, 

Spem noyam certamque resuscitandae 
Ex gravi luctu patriae universae. 
Illa fortunata dies pionim 
Cordibus omni 

Gratulabundis celebretur aevo. 
Nam fidem servans tua reddidisti 
Dona donanti. Locuples per illum 
Divitiaram 

Aureum semen patriae per arva 
Larga sparsisti. luvenum cohortes 
Artium sertis studiique lauro 
Conspicuorum 

Induisti armis yiolenta Galli 
Castra fracturas meritoque cultu 
Bestituturas patriae, resarta 
Pace, penates. 

Tanta nascenti tibi sunt tributa. 
Rivulis parvis oriuntur amnes: 
Ex redundanti tua magna fonte 
Volvitur unda. 

Magna volvatur, vegetasque vires, 
Bege caelesti latices alente, 
Per virescentes patriae beata 
Prata volutet. 

EBNESTUS RANKIUS. 

XXVI. 

SOLLEMNIA, 
QUIBUS GUILELMUS REX REGIA INSIGNIA SUSCIPIT, 

gymnasium Eridericum Guilelmum 

et scholae cum eo innctae 

celebrant. 

Ardua in caeli regione praepes 
Ecce libratur lovis ales atque 
Fulget excelsus prope solis ignes 
Sideris instar. 

Non ut incendat senio gravatus 
Funeris flammas velut Inda proles, 
Nata cui quondam ex cinerum favilla 
Prima iuventus: 

Quin ut auscultet, rata quae futuri 
Temporis sors sit, patriae quid almae 
Consulat vere, referatque nobis 
Omina fausta. 

Begiae sedis redit ad penates 
Insidens nimbo spoliisque priscis, 
Aureum sceptrum simul et coronam 
Splendida signa 



144 LYRA. DOCTOBUH [XXVI. 

Gloriae, quae nunc iterum sacrata 
Numine a summo tibi, rex, benigna 
Dona yirtutum meritisque celsis 
Digna reportat. 

Nominis clari celebrata fama est, 
Cognita et cunctis populis remotis: 
Terruit pridem gladius rebelles, 
Quos domuisti. 

Non trement unquam duce te pericla, 
Quos Yocas armis patriam tueri, 
Terga non vertent, statuesque victor 
Alta tropaea. 

Quodque in effato valet et valebit 
'Fortibus fortem subolem creari', 
Id tuae genti celebri per aevum 
Propria virtus. 

Lustra non tantum nituit perennis 
Sedecim bina ex ineunte luce 
Conditi regni, sed et ante magna 
Nomina servat. 

Aerea binc fulgent monumenta, quae iam 
Casta et insignis pietas nepotum 
Condidit, quae non abolebit unqnam 
Atra prpcella. 

Laudibus toUunt velut astra caeli 
Posteri grati, quibus aequa virtus, 
Aere quos fasos colit ac veretur 
Eegia nostra, 

Quis gravi bello trepide fugatae 
Hostium turmae yalldae et timendae 
Lauream multo temere invidebant 
Sanguine partam. 

Tesseram quis non recolit lubenter, 
Quam dedit quondam generosus ille 
Bex deo fisus patriae saluti 
Tempore in ipsis 

Bebus angustis animo virili 
Consulens, cum iam rueret tyranni 
Eegnum et in campis acies cruenta 
Clade perirent. 

Hic dies faustis radiis coruscans 
Inde festive celebratus alma 
Artibus nec non studiis dicata 
Pace serenus — 

Hic dies, inquam, rediit, tuo quo 
Inclito imponis capiti coronam 
Rite victricem et suboli futurae 
Laiuipotentem. 

DBABEIM, Lyra doctoram. lO 

Alite illuxit pariter secunda, 
Quo tibi proles yeneranda nata et 
Coniugi augustae, columen nepotum 
Praesidiumque. 

Vota solvuntur pia, in aede sacra 
Supplices summum Deum adimus omnes, 
Provida cura velit esse salvum 
Te Guilelmum. 

FBIDEBICUS UHLEMANNUS. 



LIBER TERTIUS. 



I 

IN DOCTORUM VIRORUM IMAGINES 
BIBLIOTHECAM MEAM EXORNANTES. 

dux Pieriae, Petrarcha, turbae, 
Acti candide tuque culte Bembe, 
Torquate atque Arioste tuque Pice 
Tuque o Agricola et Politiane 
Tuque o orbis honos, Erasme tuque 
Laus secunda tuis, Secunde, Belgis 
Et vos Scaligeri, losephe, luli, 
Orti Caesaribusque regibusque, 
Reges Aoniae ducesque turbae, 
Tuque o nobile pectus, eruditae 
Arcis conditor, erudite Dousa, 
Et tu suada iocosa, docte Baudi, 
Et tu seria suada, docte Lipsi, 
Et qui signa tui legis magistri, 
Erici Puteane, tuque Groti, 
Groti maxime, litterate Groti, 
Verax iUe tuis ApoUo Delphis, 
Et tu Pieriae tuaeque Claudi 
Gentis gloria tuque docte Vossi 
Et tu, patria Ganda quo superbit, 
Heinsi pater, o pater leporum, 
Doctrinae pater elegantioris, 

10* 

Tuque o fama tui patris patemi 
Heres pectinis, Heinsiana proles 
Et tu Belgice Martialis et tu 
Casaubone, Bocharte, Beza tuque 
Princeps inclute, Perdinande princeps, 
Decus Neuhusii decusque Pindi: 
Onines denique, quotquot hoc in aevo 
Aut aevo viguistis in priore, 
Orbis lumina magna litterati, 
Orbi nomina nata demerendo — 
Ut vos intueor lubens, ut oris 
Vestri has effigies imaginesque 
Contemplor tacitumus ipse mecum! 
At vos o, studiis favete nostris, 
Culti sidera saeculi polita, 
Docti sidera saeculi erudita, 
Yos, quaeso studiis favete nostris, 
Loci numina dique litterati. 
Ut divos ego vos detimque natos 
Specto, suspicio coloque vates. 
Et vobis Clarium bibam liquorem, 
Vobiscum Clarium furam furorem, 
divi indigetes et hospitales. 
Pro Phoebo mihi, pro novem Camenis 
Vos estis totidem mihi Camenae, 
Vos Phoebi totidem Tnihi futuri. 

PBTBUS FRANCIUS. 



II. in.] LIBER m. 149 

n. 

IN EMANUELEM CHKYSOLORAM. 

Hic est Emanuel situs, 

Sennonis decus Attici, 

Qui, dum quaerere opem patriae 

Afflictae studet, huc iit. 

Res belle cecidit tuis 

Votis, Italia: hic tibi 

Linguae restituit decus 

Atticae ante reconditae. 

Res belle cecidit tuis 

Votis, Emanuel: solo 

Consecutus in Italo 

Aetemum decus es, tibi 

Quale Graecia non dedit, 

Bellb perdita Graecia. 

FRANCISCUS POGGIUS. 



ni. 

AD SEMPRONIUM, 

a quo fderat reprehensag , 

quod matema lingua scripserit. 

Non quod me geminas tenere linguas 
Et Graiam simul et simul Latinam, 
Semproni, reputem, mei libelli 
Matema tibi voce sunt locuti. 

Ut tanquam saturum himiuloque aproque 

Vilem iuverit esse me fasellum — 

Quod tu carminibus tuis venustis 

Permirum tibi dixeras videri. 

Sed famae veritus malae periclum 

Campo versor in hoc locutionis: 

Quod dicam tibi, quem proboque amoque, 

Quantum pignora vix amant parentes, 

Ut cum noveris id, cavere possis. 

Nam pol qua proavusque avusque lingua 

Sunt olim meus et tuus locuti 

Nostrae quaque loquuntur et sorores 

Et matertera nunc et ipsa mater: 

Nos nescire loqui magis pudendum est — 

Qui Graiae damus et damus Latinae 

Studi tempora duplicemque cm*am — 

Quam Graia simul et simul Latina. 

Hac uti ut valeas, tibi videndum est, 

Ne dum marmoreas remota in ora 

Sumptu construis et labore villas, 

Domi te calamo tegas palustri. 

PETRUS BEMBUS. 



IV. V.] LIBER ni. 161 

IV. 

Sis dives, generosa, bella, casta/ 
Docta et si ulterius potes quid esse: 
Si, Trivultia, non simul benigna es, 
Nulli bella places, pudica nulli, 
Nulli docta videris et beata, 
NuUos divitiae movent genusque, 
Et si his ulterius pote est quid esse. 

LUDOVICUS AREOSTUS. 



V. 

Quid tot procaces lacrimis sinus frustra 
Higatis, oculi, quid cruore manatis? 
Hoc est, quod inquiunt, sapere Phrygas sero. 
Tum lacrimare, tum dolere oportebat, 
Cum vos, scelesti, meque perditum iretis. 
Quoties rogavi, dicite, quoties supplex 
Per me obsecravi per measque fortunas, 
Ut haec rosetis aequa labra Paestanis 
Voltumque cemi lubricum caveretis? 
Nil me, scelesti, miseret aut piget vestri: 
Cordis dolet solius, quod modis miris 
Poenas furoris innocuum luit vestri. 

NICOLAUS ARCHIUS. 

VI. 

Nimis, o niinis morata, mea dulcis animula, 
luga per yagaris alta locaque horrida nemorum, 
Ubi tristium ferarum commercia rigida, 
Quod ames probesve, amoenum placidumve nibil 

habent, 
Ubi voltures lupique aut ululae nemorivagae 
Stridoribus malignis tibi lugubre maleque 
Minitentur et tremorem, mea vita, tibi ferant, 
Quam me quietiorem facile esse cupierim 
Tibi si omnia auspicato fieri precor et bene 
Succedere id, quod optas, prece sollicito deos. 
Sed age ista saza tamque inamoena fage loca 
Et amabilem tuorum sedem repetere ama, 
Ubi Cypris et Voluptas, locus et lepidus Amor 
Hilarant beantque amantes, ubi laetitia viget, 
Abit aegritudo et omnis fit maestitia procul: 
Sapienter ergo pergas bene consulere tibi. 

PIEBIUS VALBRIANUS. 



vn. 

AD LILIUM. 

Lili, praeparo principi dicare 
Ex nugis aliquid peculiare, 
Incultum licet et minus disertum 
Sed ture accipimus molaque salsa 
De magno love gratiam parari. 

At cum sint aditus secretiores 

Ad Nysam tibi pervii frequenter 

Et patrem Clarium et novem sorores 

Compelles lepido tuo susurro: 

Pro me ne pigeat rogare paucis, 

Ne nostra haec schedia imbuant siluri, 

Ne farcimina, ne tegant olivas. 

Quodsi carmina forte non merentur, 

Meretur pietas tamen poetae, 

Qui sacrum dedit, ut tulit facultas, 

Miti pectore sane et integello. 

CAELIUS CALCAGNINUS. 



VIII. 

IN FUNERE CAELH CALCAGNINI. 

Quisquis Castalidum colit vireta 

Mente vel vigili petit serenas 

Domos Caelicolum vicesque rerum 

Naturae et penetrat vias latentes 

Vel putat faciles deos habere 

Virtutis propriae favore fretus: 

Te, Caeli, adspiciat tuumque fatum, 

Quo nil deterius dedere terris 

Crudeles nimium tibi sorores. 

Tu, qui pulveris, heu modum, Sibyllae 

Aequo lumine fata si viderent — 

Explere aut Pyliae dies senectae 
Debebas, Lachesi iubente dira, 
Proh scelus, raperis gradu citato. 
Exemplo hoc igitur docemur omnes, 
Quam constent fragili loco, perenne 
Quae nos credidimus manere in aeyum. 

LILlUS GREGORIUS GYKALDUS 



IX. 

lam bruma veniente praeterivit 
Aestas mollior et cadunt ab altis 
Frondes arboribus, tepor favoni 
Immanes boreae furentis iras 
Formidans abit, illum agri voluptas 
Canorae volucres sequuntur. Ergo 
Et nos dulcia rura deseramus, 
Dum ver purpurea coma decorum 
Beducat zephyri tepentis auram. 
Horti, deliciae meae, valete; 
Fontes luciduli, valete; salve, 
Mihi villula carior superbis 
Regum liminibus: recedo — sensum 
Sed meum hic animumque derelinquo. 

MABGUS ANTONIUS FLAMINIUS. 

X. 

AD GOSIMUM MEDIGEM 
FLORENTTAE ET SENARUM DUGEM. 

quem Mars pater et Minerva Pallas 

Ad ripam placide fluentis Ami 

Regem fortibus edidere Etruscis, 

Ecquando mihi fata largientur, 

Ut artes patrias tuasque laudes, 

Quae Phoebo auspice prodeunt in orbem, 

Mandem versibus aurei libelli? 

quae tum mihi grandiore plectro, 

quae tum mihi bella sunt canenda. 

Nunc dumnos placida in quiete dia 

lubes otia ducere omniumque 

Florere studia usque litterarum, 

Quas Graeci coluere, quas Latini: 

Hanc, mi Rex, tibi floribus coronam 

Intexi sine patriasque lauros 

Inter Htoream virere myrtum, 

Ut qui post aliis erunt in annis, 

Norint quam bene saeculum beasti, 

Princeps unice liberalitatis. 

AONIUS PALEARIUS. 

XI. 

Ut, quidquid cupis, adsequare, Lesbi, 
Non magnos opus est pares patronos, 
Si turget rubeis crumena nummis: 
Nummo non melior patronus ullus. 
Sin vero tibi desit ille tutor, 
Nequiquam — mihi crede — amice Lesbi, 
Facimdus Cicero patrocinetur. 
Persuadet citius nihil beata, 
Impetrat citius nihil crumena. 
Hac, quodcunque voles, eris repente, 
Facundus, generosus atque bellus, 
Invictus, sapiens amabilisque. 
Hac et consul eris et imperator. 
Haec te, si cupies, deum creabit 
Aequabitque lovi. Sed ut tumentes 
Cessabit loculos gravare nummus, 
Fies rursus, eras quod ante, Lesbi. 
Tam gratus venies tuis amicis, 
Quam primum puto parsimoniarum 
Adventare diem his, madens lagena 
Quos et semper olens iuvat culina. 
Sic sic, dum loculos habere, Lesbi, 
Cessas: desinis esse carus. aera 
Desisti dare: desiisti amari. 

DESIDERIUS ERASMUS 
MDXni. 

XII. 

AD lOACHIMUM CAMERARIUM. 

Si festos, loachime, feriarum 
Claudendosque epulis dies paramus 
Burchardo madidoque Chiliano, 
Quorum numina talibus putamus 
Nobis esse propinquiora sacris: 
Cur non, quae magis attinebat esse 
Nobis numina sacra, qui Latinas 
Musarum colimus yacationes, 
Abiectis veneramur otiorum 
Curis omnibus et sumus parati 
Ad convivia noctis otiosae, 
Quae cras ominibus reducet 
Idus Minciadae sacras Maronis? 
Quas olim mihi Sarmatae solebant 
Torpentesque gelu trucesque voltu 
Ante ignes celebrare luculentos 
Instructis gelido foco caminis 
Per convivia lautiora nostris 
Et per pocula crassiora nostris: 
Nunc nemo mihi Noricam per urbem 
Idus concelebret sacras Maroni? 
Tanto barbarus elegantiori 

Praestet pectore Norico bubulcus? 
Sed tu si sapies et approbabis: • 
Quas nascens Marb consecrayit Idus, 
Idus nos celebrabimus Maronis. 

HELIUS EOBANUS HESSUS. 



xni. 

lUDOCO HE8S0. 

Si non prandia pauperis poetae 
Aspernaris amica, sed minuta, 
Sed ieiuna, sed arida et pusiLla: 
Hoc te pollicitum fuisse nuper 
Nunc debes meminisse, te futurum 
Convivam mihi, quo die volebam — 
Atque is est hodie dies. Ut ergo 
Promissis facias satis, venito, 
Postquam nunc decimam notabit umbram 
Index linea. Nunc vale, et venito, 
Ingens Sturtiadum decus tuorum. 

HELIUS EOBANUS HESSUS. 

XIV. 

AD NEAERAM. 

Quantlim delicias tuas amabam, 

Odi deterius duplo ampliusque 

Tuam nequitiam et procacitatem, 

Postquam te propius, Neaera, novi. 

At tu si penitus perire me vis, 

Si yis perdite amem et magis magisque 

Totis artubus imbibam furorem: 

Sis nequam magis et magis proterva. 

Nam quo nequior es proterviorque , 

Tanto impensius uror inquieto 

Ventilante odio faces amoris 

Et lentas iterum ciente flammas. 

Quod si sis melior modestiorque : 

Odero minus, et minus te amabo. 

GEORGIUS BUCHANANUS. 

XV. 

Oinnibus horis 
Nemo beatus. 
Lubrica sors est, 
Nescia certa 
Sede morari. 
Cum stat in imo, 
Tendit in altum: 
Cum stat in alto, 
Tendit ad imum. 
Phoebe, remotas 
Pronus in undas 
Sidis et idem 
Tramite sueto 
Aurea notum 
Plaustra retorques 
Gratus ad ortum: 
Per te ubi laetis 
Candida terris 
Beddita lux est, 
Proxima furvis 
Torva tenebris 
Nox manet aegrum 
Scilicet orbem: 
Quae simul atque 

Ingruit uno 
Ciincta colore 
Turbida miscens, 
Aera Bilvas 
Flumina ripas 
Praedia coUes, 
lam meditatur 
Ferre soporis 
Lumina terris 
Vecta coruscis 
Nuntia Phoebi Au- 
rora quadrigis. 
Bruma ubi nigris 
Horrida ventis 
Abstulit omnes 
Undique flores, 
Abstulit agris 
Graioaina calvis, 
Misit iniqiias 
Dira pruinas, 
Eeddidit altis 
Montibus aequas 
Grandine yalles 
Et glacialem 
Marmore texit 
Frigida pontum: 
Duloe redit ver 

DBAHEIM, Lyra doctorum. 11 

Et redit aestas 
Tincta virentes 
Rore capillos, 
Cincta caducis 
Tempora spicis 
Restituitque 
Flamine molli 
Gramina campis 
Et spoliatis 
Reddere gaudet 
Tegmina silvis, 
Sedula pictos 
Omat apricis 
Floribus hortos: 
Scilicet ut sit, 
Quod fera rursum 
Perdere possit 
Bruma revertens. 
Cum zephyri flant 
Cumque serene 
Turbida movit 
Nubila caelo 
Clarus Apollo: 
lam boreas, iam 
lamque protervus 
Auster Orionque 
Imminet udus. 

Perpetuum nil. 
Cuncta recurrunt 
Ordine certo: 
Gaudia luctus 
Occupat amens, 
Seque superbis 
Funera miscent 
Saeva triumphis. 

lOANKES NICOLAUS SECUNDUS. 



XVI. 

Magdalena Georgii Sabini 
Vatis nata Melanchthonisque neiitis 
Cum felicibus ac piis quiescit, 
Quos haec area contegit sepultos: 
Olim tempus erit, potente sacri 
Quando numinis excitata flatu 
Cum felicibus ac piis resurget. 

GEORGIUS SABINUS. 



ir 

xvn. 

AD IOAJSrN£M STIGELIUM. 

Est nostrae locus hic J)ropinquus urbi, 
Quo picti vario coiore flores 
Bident tempore veris et volucrum 
Arguto resonant fruteta cantu. 
Gemmantes ibi mane dum per herbas 
Curis ambulo pressus inquietis 
Albertique mei recordor, olim 
Qui vestigia discolore mecum 
Hic in gramine fecit atque lusit 
Umbrososque perambulans recessus 
Blandos mollibus abstulit Napaeis 
Flores, ipse quibus domum reversus 
Me donare patrem, quibus sorores 
Et donare suas puer solebat. 

En viator adest mihique reddit, 
Musis care^ tuos, po^ta, versus 
Dulci nectare, melle dulciores, 
Quos in filioli mei sepulcrum 
Praematuraque fata condidisti. 

Magnum tristitiae meae levamen 
Hos sensi numeros tuae Camenae, 
Aetemum quibus et perenne nomen 
Alberti tumulo mei dedisti. 

His pro versibus ergo gratus opto, 
Ut salvus tibi filius loannes 
Nec non CaUimachus tibi superstes 
Vivat Pieridumque cultor aequet 
Alter Battiaden et alter Hessum, 
Ambo Stigeliaeque gentis oment 
Multa nobile claritate nomen. 

Me vero miserum novus parentem 
Luctus afficit: his enim diebus 
Alter filiolus mihi est ademptus, 
Cuius vita duos agebat annos; 
Mellitus puer, elegans, venustus, 
Nomen Christophori t^ebat. Omni 
Sic orbus modo prole sum virili. 
vanas nimis et caducas 
Omnes denique spes meas inanes. 
Sed cum certa Dei sit hacc voluntas, 
A nobis patienter haec ferantur. 

GEOBGIUS SABINUS. 

XVIII. 
AD lOANNEM HAGIUM FBANCUM. 

Hagi, fugit hiems novoque tellus 
Leni foeta parit tepore flores, 
Quos per rura Favonius benignis 
Mulcet flatibus irrigantque rivi. 
Ergo mollibus ecquid in viretis 
Orto sole cubiculum relinquens 
Laetos per iuga flosculos et udis 
Felices legis herbulas in hortis 
Et quoscunque ad opem rosas medendi 
Tellus educat utiles sub arcto? 
Sic, Hagi, breve ver agas, sed aestas 
Postquam transierit, Vesontionem 
Antiquam venias, ut ante brumam 
Ad flavas Ligeris volemus undas, 
Aut, si fert ita caelitum voluntas, 
Ad montis iuga laeta Pessulani. 
Nunc solus gelida sedens in umbra 
Ad rupes Dubii recordor actae 
Vobiscum rigido sub axe vitae, 
desiderium meum sodales, 
Omni tempore quotquot estis omnes, 
Quos iunxit mihi dulcis eruditae 
Consuetudinis usus et recessus 

Cultrices Heliconii Cnidique 
Lucos diya colens arundinosae. 
Absentis quoque vos mei sodales 
Conservate memoriam Secundi, 
Qui vos diligit atque amare porro 
Omnes, ut prius, est paratus annos. 

PETRUS LOTICHIUS SECUNDUS. 



XIX. 

MARTINO EOSEMANNO. 

Si te deliciae tuae puellae, 

Martine optime, non tenent nec hortus: 

Petrus Loticliius Secundus orat, 

Huc ad se venias meridiatum 

Cum testudine, cum ioco atque risu. 

Nam domi pede claudicans iniquo 

Cum solo sedet otiosus Alto, 

Zerbstensis neque adhuc liquore Zythi 

Restincta est sitis et vetat Lyaei 

Usum Paeoniae repertor artis. 

Huc ergo venias, amice noster, 

Cum testudine, cum ioco atque risu: 

Sic cultae faciles tibi puellae, 

Sic Musae tibi sint faventipres. 

PETRUS LOTICHIUS SECUNDUS. 

XX. 

AD G. CBACOVIUM ET U, LUCANUM. 

Lucane optime tuque mi Georgi, 

Qui versus canititi yenustiores 

£t Graiae pede vocis et Latinae: 

Istos, si libet, urbis inquietae 

Linquamus strepitus et, ut solemus, 

lucundis spatiemur in viretis 

Bestagnantis ad Albidos fluentum. 

Lassi nunc etenim iuvantur artus 

Coeli temperie serenioris 

Et leni simul ambulatione — 

Dum blandae nemoralibus sub umbris 

Mulcent aera cantibus volucres 

Et gratis parit irrigata rivis 

Flores gramine discolore tellus. 

dulcissima solitudo ruris, 

silvae virides! Avete Nymphae 

Et fontes et agelluli salubres, 

Vos ignobilis otii voluptas 

Et nostri requies laboris estis. 

It secura dies soporque mollem 

Totis noctibus irrigat quietem. 

vere ter et amplius benigno 

Ortus sidere, qui sibi ipse notus 

Sic degit placide yidetque, iecto 
Fumus dum salit ater ex avito. 
Hoc yitae genus est beatioris, 
Lucane optime tuque mi Georgi. 

FETBUS LOTICHIUS SBOUNDUS. 



XXI. 

AD BBNATUM HENERUM. 

Si mecum leviter meridiari 

Sub myrto libet aviaque loto, 

Mi Benate, parum deambulatum 

Bus ad me yenias, ut otiosis 

Disertos recitet puer libellos 

Bembi, Flaminii, Actii, Augurelli 

Vel quodcumque bonum simillimumque est. 

Nam quasdam volo coUocutiones 

Tecum texere, donec aestuosus 

Frangat te calor, hinc sedens in herbis. 

Dulci vina refrigerabis unda, 

Qua citros rigat adluitque lauros 

Nostris lympha scaturiens in hortis. 

O iucunda beatitudo vitae 

Libros inter et optimos amicos, 

Quos iungit bona comitas et una 

Delectatio rebus ex iisdem 
Et Musae Yeneresque transmarinae. 
Gaude villula, quam tuum -libenter 
Inviso nemus! Ecquid aestimandum est 
Curis esse beatius solutis? 

PETBUS LOTICHITJS SECUNDUS. 



xxn. 



Nivibus hiems exuberat, ver floribus, 
Aestas aristis affluit, lacrimis amor. 



MAECUS ANTONIUS MUKETUS. 



xxm. 



Hoc deum rogito benigniorem, 

Ne contemnar ego nec invideri 

Me sinat: tamen alterum utrum eorum 

Si det — quo mihi nil magis verendum — 

Spemi non sinat, at det invideri. 

STEPHANUS PASCHASIUS. 

XXIV. 

An non, saeve puer, satis superque est 
Tot me pectore parturire flammas, 
Tot ignes premere intimis meduUis, 
Ni suspiria ventilentque flammas 
Accendantque animi aestuantis ignes? 

lam suspiria, iam modum furori 
Tandem ponite: sat meos per artus 
Furit flamma, furit malignus ignis. 

At vos, o lacrimae profusiores 
Adeste et miserum levate amantem: 
Adeste atque animi aestuantis ignes 
Contra inmergite largiore rivo. 

Heu, qui me lacrimae levare possint 
Quive extinguere tot caloris aestus: 
Quas incendia, quas mei voraces 
Flammae pectoris ebibere totas? 

lOANNES BONEFONIUS. 

XXV. 

Dic acus mihi, quid meae puellae 
nia candidula, illa delicata 
Albis candidior manus ligustris, 
Quid leves digiti tenellulique 
Tantum commeruisse vel patrasse 
Possunt, ut toties et hos et illam 
Configas stimulo ferociente? 

Ah, ne molliculas manus inepta, 
Ne leves digitos et inmerentes, 
At pectus stimulo acriore punge, 
Pectus durius omnibus lapillis, 
Durius scopulisque rupibusque. 
Hic stilum altius altiusque fige, 
Hic acuminis experire vires. 

Quodsi moUieris meam puellam, 
Di, quantam hinc referes superba laudem: 
Hac te cuspide volnerasse pectus, 
Quod nullis potuit Cupido telis. 

lOANNES BONEFONIUS. 

XXVI. 

AD PANCHABIN. 

Salve, melque meum atque amaritudo, 
Otiumque meum negotiumque, 
Meus Phosphorus Hesperusque, salye: 
Salve, lux mea et meae tenebrae, 
Salve, errorque meus meusque portus, 
Salve, spesque mea et mei pavores. 
Salve, nilque meum meumque totum — 
Sed quid plurius? ter ampliusque 
Tota Pancharis Acharisque salve. 

lOANNES BONEFONIUS. 



xxvn. 

En, flores tibi mitto discolores, 
Pallentemque rosam et rosam rubentem. 
IUam cum adspicies, miselli amantis 
Puta pallidulos videre voltus. 
Cum tueberis hanc rubore tinctam, 
Putes igne rubens cor intueri. 

lOANNBS BONEPONIUS. 

xxvm. 

AD lOANNEM BONEPONITJM. 

Prodite aurea scripta Bonefoni, 
Prodi candida Musa Bonefoni, 
Ut doctis etiam Italis pudorem 
Imponas, quibus in poetica assis 
Non est Gallia terra: namque solis 
Bomuli popularibus Remique 
Musarum attribuunt salem atque gustum, 
Vel quonim patrios utrimque fines 
Infemas mare cingit aut supemas. 

Nos yappae sumus atque Apollinares 
Lixae Musica castra pervagantes, 
Quos nec Italis aura yagientes 
Primum afQaverit aut Latina mamma 
Lac inmiulserit humidis labellis. 

Tu contra Ausonios pereleganti 
Doctos carmine provocas poStas. 
Sic est materies boni po^tae: 
Merx est pubHca quam dii benigni 
Vendunt omnibus improbo labore. 
Hanc cui non lubet esse neglegenti, 
Docta Musicae in artis officina 

Sub inciide laboris usque tundens 
Sese fabricat et sui artifex fit, 
Nec Bomae satis est fiiisse natum: 
Nam fit, non modo nascitur poSta. 

lOSEPHUS lUSTUS SCALIGEB. 



xxrx. 

Si quisquam est, qui probari se cupiat probis 

Oratione, vita, scriptis denique: 

In his audacter nomen profiteor meum. 

A puero eductus doctus liberaliter 

Mores maiorum simul et doctrinam institi. 

Amico amicus, benivolenti benivolus, 

Ingenuae frontis, oris et cordis probi 

Ad gloriam grassatus vera sum via. 

Nec ego istos mores novi saeculi novi, 

Suspiciosos fraudulentos duplices, 

Hilara qui fronte corde tristi obambulant, 

Qui gaudent, si quid alteri evenit mali, 

Qui maerent, si quid alteri evenit boni. 

Quos, placitum est, laudant, quos placitumque 

est, vituperant: 
Verone an falso, ciccum non interduint. 
Procul haec a nobis. Edepol haud dicam .dolo : 
Tales inimieos mi quam amicos malui. 

Placet vera virtus. 'Virtus rebus ommbus 
Anteit profecto. Non peribit, cum perit, 
Quem penes est virtus. Virtus 'st immortalitas.' 
Post inde cum iam flos aetatis surgeret 
Et spatia extrema ingrederer adulescentiae, 
Magis magisque impendiose litteras 
Amare occoepi assiduus legere scribere. 
Cum interea uterque demoritur parens loci. 
Ego hanc occasionem ad studium Musicum 
Esse ratus concepi iter ad oras Italas 
Germaniamque in terram et terram Gallicam 
Quasi ad mercatum Htterarum pergere. 
Concepi perfecique. Dis est gratia: 
Laetitiam peperit parietque hic mihi labos. 
Deinde autem scripsi. Scripta divolgata sunt 
Amicum suasu, non meapte audacia. 
Tamen, ut nunc res est, haud me famae poenitet. 
At vos favete et date crescendi copiam 
Ingeniis, quae se publico applicant*bono. 
Si nullius famam unquam laesi per iocum, 
Si nulUus sublegi scripta per dolum 
Neque lites ullas unquam aut pugnam coepii — 
Nec id qui faciunt, dico palam, mihi placent — 
Aequum est ab aequis me par impetrassere. 
Ab iniquis porro haud aequum est aequa postulem: 
Valeant iniqui et mali habeant magnum malum. 

lUSTUS LIPSIUS. 

XXX. 

Quis hic sepultus, quaeris? Ipse edisseram. 
Nuper locutus et stijo et lingua fui, 
Nunc altero licebit. Ego sum Lipsius, 
Cui litterae dant nomen et tuus favor, 
Sed liomen: ipse abivi. Abibit hoc quoque, 
Et nihil hic orbis, quod perennet, possidet. 
Vis altiore voce me tecum loqui? 
Humana cuncta fumus, umbra, vanitas 
Et scenae imago et, verbo ut absolvam: nihil. 
Extremum hoc te adloquor: 
Aeternum ut gaudeam tu apprecare. 

lUSTUS LIPSIUS MDCIV. 



XXXI. 

AD APICUIiAS. 

Mellificae volucres, 
Quae per purpureas rosas 
Violasque amaracumque 
Tepidique dona veris 
Legitis sua.ve nectar, 
Teneri cives 
Et seduli coloni 
Et incolae beati 
Hortorum redolentium, 
Gens divino ebria rore, 

DBAHEIH, Lyra doctorum. 11 

Agite, o meae volucres, age, gens vaga nemorum, 

Agite hinc abite cnnctae 

Et tumulum magni cingite Lipsiadae. 

niic domum laresque 
Vobis figite, figite, 
niic vestri 
Gopia mellis 

Hereditasque fertur ad tos denuo 
Debita, quam vobis quondam sublegerat ille. 
At invidos malosque, 
Et quem non Venus aurea, 
Quem non amat Cupido, 
Quem non amant lepores, 
Quem non amat venustas, 
Quem non amat Suada, 
Illis acutis protinus 
Figite cuspidibus — 
Ut, si quis malus impiusque tendat 
Mel illud roseumque nectar, illas 
Caeli deUcias cibosque divdm 
Impio male vellicare morsu: 
Frotinus undique et undique et imdique et undi- 

que punctus 
Calamisque vocibusque 
Et eruditis morsibus 
Concidat extincto victima Lipsiadae. 

DANIEIi HEIKSIUS. 

xxxn. 

AD DANIELEM HElNSIUM. 

Diserte vates, cura corque Musarum, 
Clarum Lycei lumen et decus nostrl, 
Quem fama coetus inter eruditorum 
Solvi dolente fert in arduum penna: 
Si nostra scripta, si labos diumabit 
Ferennitatis auspicante successu, 
Agnoscet aetas gensque consecutura 
Nos invicem vixisse mutuo nexu 
Vinctos amoris, nulla quem dies rumpet. 
Non exolescit morte sanguis heroum 
Nec anima tradux illa caelitis flammae 
Leti vias insistit et domum Ditis. 
Corpus beatae mentis hospes angustus 
Terrae solo debetur, unde concrevit: 
At ingeni monumenta non vident manes. 
Hac lege sancta foederatus, hoc pacto 
Probri carente me tibi dico totum. 

DOMINICUS BAUDIUS. 



!«• 



180 LYBA DOCTORUM [XXXIII. 



xxxni. 

PASCHA ANNI MDCXIV, QUI NATALIS MIHI XXXI. 

Aetemo suboles coaeva Patri, 
Huniani generis piamen unum, 
Quem certamine redditum cruento 
Victorem necis horridae salutat 
Festo carmine christiana plebes, 
Per pulchrum quoties refolget orbi 
Et noctis spatium diebus aequat 
Nulla parte sui minuta Phoebe: 
Te supplex veneror, reusque voti, 
Post bis paschata quindecim peracta 
Unum cum super additum recepi, 
Has pro ture preces ad astra mitto. 
Da fractum veteres dolere culpas, 
Da vitare novas sagace cura, 
Da de tramite lubrico iuventae 
Egressum pede firmiore niti, 
Da mentem solidam, virile pectus. 
Sit pax coniugio. Meam parentes 
Laudeht, me pietas iuvent meorum. 
Res detur nec inops nec invidenda, 
Olim qua placide fruatur in spes 
Non magnas nimis educata proles. 

Unum te dominum professa constet 
Libertas patriae, necesse fuso 
Nec sit sangiiine ius suum tueri. 
Da nobis sacra pura, da magistros 
Veri sollicitos simulque pacis, 
Concordem populum, pium senatum. 

Quod si nostra manus tibi-ministra 
Ulla in parte placet, nihil recuso: 
Sed dum te valeam iuvare clavum 
Rectum per medios tenere fluctus, 
Dum non ambitio levesque plausus, 
Non fulvi sitis inquies metalli, 
Sed me pro patria salute cogat 
Forti cura iugum subire coUo. 

Solves emeritum, redemptor orbis, 
Cum visum tibi: tunc Pharo relicta 
Agni sanguine tinctus innocentis 
Ibo vivere gente cum piorum 
Sincera azyma pascha sempitemum. 

HUGO GKOTIUS. 

XXXIV. 

SUBHRBANUM BEIGBBSBEBGIOBUM 
(Bocerorum). 

Sedes amoena nobilis suburbani, 
Qua nil Valacris delicatius campis 
Purae nitentes Veriae vident turres, 
Laboriosis otium, quies fessis, 
Labor quietis, grata cura securis: 
Et tu beatis additus tumor campis 
Antiqua moles, cuius ad iugum currens 
Zelandus olim compulit gregem pastor, 
Ubi aestuans Neptunus et sui plenus 
Terris negarat litus et modum ponto, 
Sed nunc virore laeta, floribus turgens, 
Foecunda ramis undique ambitu toto 
Pelagus secantes sicca despicis puppes: 
Et vos odorae veris areae cultu 
Et non avaro silva dives auctunmo — 
Virete semper, vireat et domus tota, 
Domus illa vestra domina, vestra regnatrix, 
Et vos pios et illa sentiat flatus 
Faventis aurae floreatque vobiscum 
Foecunda honorum nec minus feraz prolis, 
In multa crescat saecla populus heredum 

Semperque dignos afferat loco mores 
Dignosque voltus transeatque cum fundo 
Avita virtus atque avita fortuna. 

HUGO GROTIUS. 



XXXY. 

Dum iura multum litigata dimittit 

Periculoso Sirius flagrans caelo, 

Libet occupare perbrevem fori pacem, 

Libet mihi donare desides horas: 

In quas nec uUae ius habent clientelae 

Nec impiger consultor antelucanus. 

Sed Haga molles semper obsidet somnos 

Notasque prohibet exui locus curas. 

ErCgis Guilebni, carcer advocatorum, 

Valete turres, arbores lacobeae 

Inutilesque tot negotiosorum 

Umbrae valete, sub quibus calent onmes: 

Valete et aulae curiaeque discursus 

Et ambulanti semper obvium murmur, 

Valete: paucos, sed meos dies quaero. 

HUGO GROTIUS. 

XXXVI. 

BONO NIHIIi MALI. 

Exilia, morbos, damna, pauperiem, probrum 
Mala quisquis arbitratur, ipse est non bonus. 
Namque illa facili turbine obveniunt foris, 
Aut sortis inconstantia aut motu levi 
Popularis aurae, nemo quae sapiens timet, 
Cum nec timore nec dolore digna sint. 
Mala quisquis egit, patitur: artificem in suum 
Istaec redundant, quaque nascuntur, manent. 
Scelestus accusator insonti reo 
Multo est miserior, camifex intus suus 
Quem talionis lege damnat conscium 
Furiaeque torquent: quidquid agites, hoc time 
Nec aude in alios, ipse quod nolis pati. 
Culpam sequetur poena: culpa ipsa est satis 
Poenae superque. Sene, qui suffragia 
Prius empta vendunt serviimtque opibus suis, 
Putent beatos? Sunt mali: hoc quantum est malum! 
Sunt alia forte, quae putes incommoda: 
Haec fugere, si qua liceat, haud dissuadeo, 
Dum prima maneat cura sapienter, pie 
Probeque vitae currere hoc stadium brevis. 

Quin illa, ab aliis quae yenire dicimus, 
Plerumque nostrae potius insipientiae 
Sunt imputanda. Barus est amor sui, 
Cum nemo amantem se sui non aestimet 
Et aestimetur. Regna non regnum modo 
Provinciaeque proximam provinciam 
Bello lacessunt, vir virum, domus domum: 
Homo ipse summus semper est hostis sibi. 
Quid, stulte, vitas castra, mare, turbas, forum? 
Nescis, ubi omnis summa sit periculi: 
Si vis tibi cavere, te primum cave. 

HUGO GROTIUS. 

xxxvn. 

AD PATJLUM CHOABTUM: BUZANVAIiUM. 

Cum iam videret impio premi stagno 
Os, quo loquente se volebat audiri, 
Parens virorum Gallia atque virtutum: 
Heu quid paratis, clamitat, nefas, Parcae? 
Revocate fusos, hactenus mihi vixit, 
Acer iuventae seu vigore confertos 
Inrumpit hostes fertque se obvium beUo, 
Seu maior annis iussa maximi regis 
Perfert potentum luminum salutator 
Concordiaeque sacra firmat interpres — 
Explevit annos nempe, sed meos tantum: 
Sui supersunt. Non iniqua poecenti 
Parent sorores, redditur colo pensum 
Eademque torto lana ducitur fiiso. 
At tu, Choarte, fruere caelitum dono, 
Memor peractam nil moratus aetatem 
Annos ab isto computare natali. 

HUGO GKOTIUS. 

xxxvm. 

EPIGBAMMA IN PKINCIPIS MAURITn 
CUBRUS VELIFEROS. 

Defensor patriae patrisque vindex, 
Quem miratur Eos tremitque Vesper, 
Pulsum fluctibus aequoris Batayi 
Litus navigat insolente curru 
Et raptis celeri repente velo 
Sulcat Cattigenum rotis arenas. 
Vi mixtus Zephyri tepentis Auster 
Implet carbaseos sinus: locorum 
Vanescunt spatia, essedumque velox 
Vectum remigio fugacis aurae 
Semper litoreas novas novasque 
Et cemit simul et relinquit Alpes. 
Vidi: quatuor et decem duabus 
Terrae milia permeantur horis, 
Et trabs fluctibus impedita nullis 
Aequat paene suos citata ventos. 
Quidquid praepetibus levatur alis, 
Quidquid per liquidas movetur undas, 
Hic currus superat: sed una currum 
Vincit Mauritiae quadriga Famae. 

HUGO GROTIUS. 

XXXIX. 

AD HUGONEM GEOTIUM. 

quam te memorem, optimi parentis 
Proles maxima, ter beate Groti. 
Tu Pharsalica bella detonantem 
Vitae restituis; tuum est, quod aeger 
Felix nomine Martianus ille 
Tam felix iterum vigere coepit; 
Vivunt per te Avienus atque Aratus 
Et Germanicus: alter Aesculapi, 
Das vitam et simul accipis perennem. 

Sed ne summa tuae sit ista laudis, 
En silvas similes Papinianis, 
En pares elegos Tibullianis; 
Non cedunt Senecae tui cothumi 
Nec cedunt epigraramatum libelli 
Musae Bilbilicae aut Catullianae. 
Ludunt singula singuli poetae: 
Haec tu cuncta potes, poeta noster. 
Quis hoc non stupeat, Batava Siren? 

Nondum diximus. Explicas futuris 
Bella Belgica saeculis suavi 
Ex virtutibus utriusque cinno 
Contendens Tacitoque Livioque. 

Gratior Themidi nec est sacerdos 
Et soUertior expedire caeca 
Legimi aenigmata. Charta testis illa, 
Qua praestas mare liberum Batavis, 
Et quae post aliae sequentur illam. 
Festis innumera illa, cui fuisti 
Salus perfugiumque turba. Testis 
Cata Hollandia, quae sui patronum 
Fisci legerat. Ipsa Diva testis 
Quindeno sibi te sacrans ab anno. 

• 

Adhaec plurima praestites sacrorum 
Ipsos sacra doces. Negare livor 
Hoc unquam velit? obstruet sed ora 
Virtus et triplici triplex superstes 
Mundo pagina: qua pios tueris 
Primores patriae, atque qua sacrorum 
Isdem post dominum deumque nostrum 
lus summum imperiumque vindicasti, 
Et qua Christiadum docens salutem 
Dispellis nebulas Socinianas. 
Haec mirabitur, haec stupebit orbis: 
Inprimis quibus ingeni ignea illa 
Vis nescitur, et ut sacros libellos 
Et patrum monumenta dia verses 
Inde a tempore, qua sagacis annos 
Ante vesticipes ab ore luni 

Diyini hospitio &aens magistri 
Nectar eloquii sacri bibisti. 

Nec annis gravis otioque abundans 
Facis talia, publicis sed usque 
Districtissime rebus, ante fisci, 
At nunc messibus haud quater noyenis 
Visis, cor oculusque civitatis, 
Natali celebris quae Erasmiano est, 
Et magnatibus, imperi Batayi 
Inclinata super quibus recumbit 
Nec Alcidae humeris ferenda moles, 
Curarum socius comesque fidus. 

Felici omine dicte Magne, quid te 
Sol maius videt? decus tuorum, 
Delfi gloria patrii, Batavum 
Splendor inclute, Belgices ocelle, 
Orbis delicium Deique amores. 

GEBABDUS lOAlTNES VOSSIUS. 



XL.] UBEB m. 191 



XL. 

m SCITUM CASPABIS CUNBADI 
'DOMINI EST 8ALUS.' 

Nil, Cunrade, tuo, diserte, scito 
Ferme est notius inter eruditos 
Hac doctae pietatis a tot annis 
Fotae iugiter aemulatione. 
Quin et me puerum recordor olim 
Ausum non nihil inter hos olores, 
Sed tantum puerum, inscium profondi 
Sensus nec bene verba ponderantem. 
At postquam nucibusque patriaque — 
Sic aetate iubente — derelictis 
A vobis procul anxium sinistrae 
Fortunae didici timere fulmen, 
Tunc me, quantus eram, venusta totum 
Haec sententia cepit aut ego illam, 
Tunc vidi magis et magis, tuum istud 
Antiquum ^Domini est salus' quid esset. 
Inprimis gracilenta non torosos 
Cum nuper febris hos trahebat artus 
Nec quidquam mihi — tanta solitudo 
In terra minime mala bonorum est — 
Veri consilii pateret usquam, 
Hanc solam petii Deum salutem: 

Et viris animique corporisque — 

Id quod nec medicus nec herba posset — 

Omni spe citius redire sensi. 

Sint longe mihi patria et parentes, 

Sint cari — grave diotu id est — amici 

Et quodcumque iuvat domi morantes: 

Non sum solus ubi Salus Jehovae est. 

MABTINUS OPITIUS 
Albae luliae a. 1623. 



XLI. 

GNOMAE POLITICAE ET MORALES. 

Spes est salutis, notacum causa est mali. 



Legem tueri nemini est ignoscere. 



Pax est triumphis maximis augustior, 
At pacis haud sunt quae videntur tempora; 
In nomine incauti acquiescunt plurimi. 
Pax certa cautis hostis expectatio est, 
Pax certa, pax aeterna victus hostis est. 



Deumque seque nosse nosse est omnia. 



■V — 

Lex prima leges figere et refigere est, 
Mutata namque id saepe poscunt tempora. 
Probanda non est semper hic constantia: 
Constantia haud est illa, contumacia est. 
Legum tamen non crebra sit mutatio, 
Mutatio nam crebra legum eversio est. 



oTa'. 






I >'• 



r» 



Quisquis nocendo proficit, non proficit. 



Carere rege haud est carere regibus: 
Regem haud volenti mille reges se offerunt. 



Vita alteri est prodesse: noli vivere 
Perinde natus ac fores tantum tibi. 



Laudare virtutem, haud amare, est improbi. 



Pars maior est quae desipit mortalium. 



Mutantur haud, mutare quae se tempora 
Stulti putatis: omnis est mutatio 
Mores priorum ab integros mutantibus. 



Simt bella semper quis placent civilia; 
Nam bella prosunt simt quibus civilia. 



Dolus scelusque semper auctori redit. 



DBAUEIM, Lyra doctoram. 18 

Redire si contiiigeret prioribus 
Et nostra nosque visere et versa omnia 
Hic intueri, orbis hic novus foret, 
Habitatus haud olim orbis, ignotus sibi: 
Tam magna rerum facta nunc conversio est. 



Quod gignit, idem et omne consumit dies. 



Mortis mora est, quae longa vita dicitur. 



Annosa multis silva perstat saeculis, 
Nobis sed est eritque semper lux brevis. 
Qui vixit, is vixisse vix dicendus est: 
Non possidentis vita vitam est hospitis, 
Nobis perit, nos et perimus tempori. 



Refectio laboris est mutatio. 



Haec, quae esse nobis creditur prudentia, 
Caligo tantum noxque tantum illunis est. 

MABCUS ZUKBIUS. 

XLII. 

FOBTUNAE IMAGINI SUBSCKIPTUM. 

Aeternitati nate, virtutis capax 
Et mente sordes rapte terrenas supra, 
Contemne fluxa regna fallacis deae, 
Neu blandienti credulam praebe manum. 
Debere sorti turpe, quod possis tibi. 
Quamquam beatas rara commendat domos, 
Plerumque rebus addita adflictis comes, 
Atque expeditas sarcinas secum trahit 
Egena virtus omnium, dives sui. 
Volubili Fortuna versatur rota, 
Constans moveri semper et semper levis. 
Fidam experiris? crastino infidam die 
Scito futuram, lubrico imponit gradu. 
Proinde, famam quisquis ac laudem aucupas, 
Atrocius quo saevit, hoc persta magis, 
Neu fortuitis casibus tergum dato: 
Cedunt prementi fata, cedentem premunt. 

NICOLAUS HEINSIUS. 



ia« 

XLiir. 

lANO BBOUKBUSIO. 

Quem dono leporem mihi dedisti, 

Bonum, luppiter, atque delicatum, 

Placet mirifice meo palato. 

Est tenellus enim iuvenculusque 

Atque inter lepores tenelliores 

Tanto hic optimus omnium, inter omnes 

Quanto tu optimus omnium poetas. 

Non talem Cererique Cypridique 

Dilecti pueri per arva Cypri, 

Per arva Arabiae, per arva Cr^ae 

Venati canibus fuere docti, 

Non talem gelidi iugum per Haemi 

Aut in Taygeti iugis opaci 

Aut in Maenaliis secuta silvis 

Decus Maenaliae Diana silvae. 

Cedat, lumine quae superbit Argi, 

Cedat puniceis amicta pennis 

Et guttis variis notata, toto 

Cedat litore Phasianus ales. 

dignam Siculis dapem patellis, 

dignam patina Vitelliana. 

Quare munere pro tuo polito 
Tibi scilicet, o polite noster, 
Ingentes ago debeoque grates. 
Si quem, ut fama, lepus facit venustum 
Septem, lane, dies: venustus ille, 
Quem donum modo tu mihi dedisti, 
Ille melleus, ille mollicellus, 
Omni dulcior ille melle, versu 
Tuo mollior ille mollicello, 
Vates mellee, moUicelle vates — 
Quot me, lane, dies venustus ille, 
IUe melleus, ille moUicellus 
Pulchellum faciet venustulumque? 

PETKUS FRANCIUS. 

XLIV. 

Lugete, o Veneres Cupidinesque , 
Lugete, Charites, loci, Lepores, 
Et quantum est hominum politionim: 
lacet Broukhusius gravique dudum 
Febri corripitur necemque Parcae, 
Hunc ni respiciat Salus, minantur. 
Maeret docta virum caterva, maerent 
Fracto pectine, crinibus solutis 
Et Phoebus pater et novem sorores. 

At paulo meliusque rectiusque 
Se vates habet, at minore sensim 
Igni carpitur et resedit ardor, 
At vivit meus et valet sodalis, 
Vivit Broukhusius valetque vates. 
Gaudete, o Charites, loci, Lepores, 
Et quantum est hominum politiorum, 
Gaudete, o Veneres Cupidinesque. 

PETKUS FRANCIUS. 

XLV. 

AD PETRUM FRANCIUM. 

Cycni candidior poSta plumis, 
Cunctis dulcior o poeta cycnis, 
Scis me sedibus huc et huc vagari 
Incertis, laris indigum quieti, 
Nec larem tamen esse nec quietem 
Usquam, quae excipiat meos labores. 
Quare, per genium tuum atque dextram, 
Per communia sacra perque Musas, 
Fac ut tutius aptiusque vivam — 
Nam potes — lare proprio meoque. 
Non te praedia posco, non superbam 
Magnae luxuriem decusque villae, 
Non regum atria, non domos potentum: 
Verum, cum venia tua, tuum illud 
Sacrum pectus Apollini et Dionae. 

lANUS BROUKHUSIUS. 

XLVI. 

Humana cuncta vanitate diffluunt, 

Et quae videmus, et videri quae negant 

Obducta velo callidi silentii, 

Seu ludus illa, cura seu peperit gravis. 

Nec sola rerum, sola verborum fides 

Vacillat: ipsa claudicant emblemata, 

Quae procreantis extulit mentis labor, 

Arenulis minutiora arentibus, 

Pappo volante certiora non magis 

Atomoque inani inaniora somnia. 

lANUS BROUKHUSIUS, 



xLvn. 

VIBO SUMMO 

AUGUSTO HERMANNO NIEMEYERO 

die 18. apr. a. 1827. 

tres absentes amici. 

Consederamus tres viri professores 
Sub noctem amoeno rure Lindenavino, 
Seidlerus, ille semper aequus et lenis, 
Schillingius , festivitatis haud osor, 
Et liberi laudator oris Hermannus, 
Quorum alteri fuere nuper Halenses 

Halaque civem tertius vocat matrem. 
Ibi, ut fit, inter vina largiter fusa 
Nunc deque sanis multa deque vesanis, 
Nunc deque Turcis alia deque non Turcis, 
Nunc canonico de iure deque sclopetis 
Deque Apocalypsi proelioque ad Euphraten 
Tricesimoque vere saeculi sexto 
Multo lepore mixta fabulabamur, 
Cum subitus illis finis ore Schillingi 
Factus monentis naviterque adhortantis: 
'Petenda nobis Hala. Quis domi lentus 
Sedebit, omnis flos ubi eruditorum 
Congratulantes undique admigrant Halam? 
Cunctabimume? Quid? Vir omnibus nobis 
Amicus et mihi tibique, Seidlere, 
Collega quondam nos queratur absentes? 
Petenda nobis Hala. Nil opus verbis.' 
Volvit, revolvit dicta mente Seidlerus 
Et dubius haeret, namque mater aegrotat 
Et cara coniunx non valet satis recte. 
Tum deinde verba facere coepit Hermannus: 
'Ego ipse quid agam nescio. Volunt illuc 
Me Lipsienses tertium ire legatum — 
Ac pervelim primum ipsius viri causa, 
Tum autem faceti quod sales inexhaustos 
Audire Schuetzi multum habet voluptatis, 
Et Reisigi videre quas cothurnata 

Sublime Musa per plagas iter flectat. 
Verum illa terret una magna formido: 
Namque ire facile est, at redire non aeque. 
Solemne magnum non capit dies unus, 
Multique amici, multa comitas urbis. 
Invitat alius, alius orat, hic prensat; 
Huic adnuisti: qui potes negare illi? 
Teneris hamo pendulus miser piscis 
Perdisque temet inter opiparas caenas. 
Utinam liceret, quod ferunt Clytaemnestram 
Fecisse, Troia ne lateret excisa, 
Halam inter et rus hocce Lindenayinum 
nia ciere nocte gratulabundum 
Multa struice stuppea iubar flammae, 
Ut Hala miraretur igneo caelo 
Longinqua vota nuntiata amicorum — ' 
^Euge, inquit hic Seidlerus, euge, quid multa? 
Quod per struices non licet, licet verbis. 
Huc, huc venite. Cur moremur inter nos 
Festo dierum laeta pectorum sensa 
Expromere atque vota, quae decet dici 
Viro, parem cui non habemus in vita, 
Cui forma, verba, facta concinunt cuncta, 
Ut eruditus, doctus, aequus, humanus, 
Constans, fidelis, providus, gravis, fortis 
Dubiisque rebus non egens opis certae 
Et vel tyranni sustinens truces voltus 

Metuque yacuus inter hosticos enses 
Virtutis ingens omnis extet exemplum. 
Ergo huc venite. Larga copia est vini 
Calicesque multo concrepare tinnitu 
Identidem licebit ad brevem mensam. 
Illi feratur nuntius sciatque absens 
Ipsa die illa, quid memor trium concors 
Chorus virorum Lindenaviae curet, 
Placetne?' 'Vero: complacet ratumque esto'. 

Sic illa, Niemeyere, gesta sunt nobis. 
Tu nunc scias tui pie recordantes 
Sedere veterisque Euii sacrum florem 
Olim lagenis conditum resignantes 
Clamare: 'Vivat ipse, vivat et coniunx 
Vivatque proles aemulans patris laudem, 
Et quae nepotum gens tenella succrescit, 
Lateque quod per ora gentium claret, 
Perenne nomen posteris propagetur.' 
Quodsi quid addere amplius, quod optemus, 
Fas est: amicus sis neque immemor nostri. 

GODOFREDUS HERMANNVS. 

ADNOTATIO. 



ErnestiBanJcii carmina smnpsi ex venustissimis 
eius libellis, qui inscribuntur Carmina Academica 
(Marburg 1866) et Horae Lyricae (Wien 1874). 
In ceteris carminibus cimi muHa correxi alia menda 
tum typographorum errata, ut ^bilis' pro ^bibis' 
(p. 11, 1. 6), 'ponet' pro 'ponit' (23, 4), *mors' 
pro 'mos' (57, 9), ^sanctam' pro ^sarctam' (89, 19), 
*pares' pro 'paras' (156, 2), ^aera' pro ^era' (166,23), 
'nam' pro ^non' (193, 6). Quaedam ex coniectura 
scripsi ut 'arbor' pro ^ager' (22, 17), ^Romae' pro 
^Eomanis' (79, 16), 'hilara qui fronte' pro ^qui 
fronte hilaro' (175, 15), *placitumque' pro 'placi- 
tum' (175, 18) inseruique He' (16, 18). Quod vero 
aliqua ratione, etiamsi subsit error, defendi potest, 
id non ausus sum mutare. Admisi igitur 'Repetat' 
(82, 13), quo in carmine mirum quantum muta- 
verat lanus Gruterus, 'invideri me' (170, 9), hiatum 

DBAHEIM, Lyra doctoram. 14 

194, 3, similia. Ceterum ut legi saltem versus 
posset, 28, 15 'noenu' pro ^non' a Lucretio (III 199) 
mutuatus sum eademque de causa ^inexoratus' 
posui pro 4rrevertendus' (93, 11) et ^aerea' pro 
'aenea' (144, 21). 

